Kurs i obuka za radnika tehničkog obezbeđenja, licencirana škola\nKurs i obuka za radnika tehničkog obezbeđenja\nKurs i obuka za radnika tehničkog obezbeđenja - Audio verzija\nObuka prodrazumeva: A) obavljanje poslova planiranja, projektovanja i nadzora nad izvođenjem sistema tehničke zaštite; B) poslova montaže, puštanja u rad i održavanja sistema tehničke zaštite.\nCena: 20,000 RSD | Trajanje kursa: 44 časova\nJedan od osnovnih uslova za sticanje licence za vršenje različitih poslova koji su vezani za tehničku zaštitu podrazumeva da je kandidat obavezan i da pohađa stručnu obuku za obavljanje poslova planiranja, projektovanja i nadzora nad izvođenjem sistema tehničke zaštite i poslova montaže, puštanja u rad, održavanja sistema tehničke zaštite i obuke korisnika.\nA kako je 05.01.2016. godine zvaničnim rešenjem Ministarstva unutrašnjih poslova Republike Srbije, Akademija Oxford postala zvanično ovlašćenja za sprovođenje ove obuke, to svako ko želi da stekne jednu od, za sada tri licence koje su vezane za ovaj segment, može da pohađa obuku za projektovanje sistema tehničke zaštite i obuku za puštanje u rad sistema tehničke zaštite i to u gradovima navedenim rešenjem MUP-a.\nPo završenoj obuci, kandidat uz ostale dokumente, prilaže i potvrdu o obučenosti koju stiče nakon uspešnog polaganja završnog ispita i ima mogućnost da stekne LT 1 licencu koja je namenjena za vršenje poslova planiranja sistema tehničke zaštite. Takođe, može da polaže i stručni ispit za sticanje licence za vršenje poslova projektovanja i nadzora nad izvođenjem sistema tehničke zaštite, odnosno LT 2 ili, pak može da se odluči da stekne LT 3, to jest licencu za vršenje poslova montaže, puštanja u rad, održavanja sistema tehničke zaštite i obuke korisnika.\nNa taj način, kandidat zapravo ima mogućnost da pohađa kurs i obuku za projektovanje sistema tehničke zaštite, u okviru koje se upoznaje sa vršenjem poslova planiranja sistema tehničke zaštite, ukoliko želi da stekne LT 1 licencu, odnosno sa vršenjem poslova projektovanja i nadzora nad izvođenjem sistema tehničke zaštite, nakon čega stiče LT 2 licencu. A ukoliko odluči da stekne LT 3 licencu, onda pohađa obuku i kurs za puštanje u rad sistema tehničke zaštite, u okviru koje stiče znanja za vršenje poslova montaže, puštanja u rad, održavanja sistema tehničke zaštite i obuke korisnika.\nNastava je osmišljena kao kombinacija teorijskog i praktičnog dela, stim što se posebna pažnja obraća na teorijski deo. A u okviru praktičnog dela se polaznici kroz niz vežbi i interaktivnih radionica uče osnovama posla koji će se baviti.\nPo uspešno završenoj obuci koju kandidat odabere, u obavezi je da polaže završni ispit, po čijem uspešnom polaganju stiče potvrdu o obučenosti, koju kasnije prilaže ukoliko želi da polaže stručni ispit za sticanje jedne od pomenutih licenci. Stim što je osnovni uslov koji mora da ispoštuje ukoliko želi da polaže završni ispit da prisustvuje odabranom kursu 100 %, što zapravo znači da ne sme da propusti niti jedan čas. A u slučaju da se i desi da ga propusti, iz nekog opravdanog razloga, te o tome blagovremeno obavesti organizatora kursa i po potrebi dostavi validan dokaz, Akademija Oxford je u obavezi da organizuje naknadni čas u dogovorenom terminu.\nZavršni ispit se sastoji samo iz pismenog dela, odnosno testa koga čine 25 pitanja i može da traje najduže jedan sat. Pitanja su po principu zaokruživanja tačnog odgovora, a u pojedinim zahtevima se može naći i više tačnih odgovora koje polaznik treba da zaokruži i to najviše može da bude tri tačna odgovora u jednom pitanju.\nSvaki kandidat koji pruži tačan odgovor na najmanje 18 pitanja se smatra da je položio završni tekst. Princip bodovanja je vrlo jednostavan, te se tačan odgovor na jedno pitanje ocenjuje kao jedan poen, a kandidat može da osvoji najviše 25 poena.\nUkoliko osvoji između 24 i 25 poena, polaznik dobija ocenu “ističe se”, dok ako osvoji najmanje 21, a najviše 23 poena dobija ocenu “kvalitetan”. Onaj kandidat koji odgovori tačno na najmanje 18, a najviše 20 pitanja dobija ocenu “položio”.\nSvaki onaj kandidat koji ne osvoji minimum 18 poena, odnosno koji ne položi završni ispit, može da ga polaže u nekom od narednih termina, stim što on mora biti najmanje sedam dana nakon prethodnog termina kada je polaznik izašao na ispit. Taj postupak može da ponovi ukupno 3 puta, a ako se dogodi da ni nakon trećeg pokušaja ne uspe da položi ovaj ispit, on se upućuje na ponovno pohađanje celokupne obuke za projektovanje sistema tehničke zaštite ili kursa za puštanje u rad sistema tehničke zaštite.\nPrijava za pohađanje bilo kog kursa za radnika tehničkog obezbeđenja se vrši tokom cele godine u svim poslovnicama Akademije Oxford kojih u ovom trenutku ima preko 20 u celoj zemlji. Prilikom prijavljivanja na kurs, kandidat je obavezan da precizno naglasi da li želi da pohađa kurs i obuku za projektovanje sistema tehničke zaštite u okviru koga se obučava za vršenje poslova planiranja, projektovanja i nadzora nad izvođenjem sistema tehničke zaštite ili, pak želi da pohađa kurs za puštanje u rad sistema tehničke zaštite, te da se obuči za vršenje poslova montaže, puštanja u rad, održavanja sistema tehničke zaštite i obuke korisnika.\nA ukoliko imate bilo kakvo dodatno pitanje u vezi sa ovom vrstom kursa, pozivamo vas da kontaktirate našu poslovnicu koja vam je najbliža, kako biste dobili sve informacije koje vas interesuju!\nNastava u ovkiru kursa za radnika tehničkog obezbeđenja\nUkupan fond časova obuke za obavljanje poslova planiranja, projektovanja i nadzora nad izvođenjem sistema tehničke zaštite i poslova montaže, puštanja u rad i održavanja sistema tehničke zaštite je 25 časova, odnosno 25 puta po 45 minuta. Od celokupnog fonda čak 16 časova je namenjeno teorijskom delu, odnosno predavanjima, dok je 9 časova vežbanja.\nBroj oblasti koje će svaki polaznik savladati tokom obuke za radnika tehničkog obezbeđenja je 7, a na uvodnom času se kandidati najpre upoznaju sa nastavnim planom i programom same obuke, sa predavačima, te sa osnovama poslovanja organizatora, odnosno Akademije Oxford. Nakon toga, u blok nastavi od ukupno 4 školska časa, polaznicima se približava najpre pojam tehničke zaštite, te se potom upoznaju i sa osnovnim sredstvima i sistemima tehničke zaštite, ali i sa važnošću kvaliteta u ovom sistemu.\nŠtićeni objekat je tema sledeće oblasti koju treba da savlada svaki polaznik koji pohađa kurs za radnika tehničkog obezbeđenja, što znači da se upoznaju najpre sa samom odrednicom, te sa vrstama i osnovnim karakteristikama štićenih objekata, a sa stanovišta nivoa rizika. U ovoj oblasti doznaju i o takozvanim kritičnim tačkama u okviru objekata različite vrste, te ostalim načinima zaštite na objektima.\nUgroženost štićenih objekata je tema sledeće oblasti u okviru ove obuke, a ona podrazumeva saznanje o pojmu ugroženosti sa stanovišta sistema tehničke zaštite, odnosno upoznavanje sa različitim načinima ugrožavanja i kritične tačke svakog ponaosob. Takođe, polaznici se upoznaju i sa pojmom protivpravnog delovanja, odnosno poslovnom tajnom.\nU sledećem segmentu se izučava oblast procene rizika u planiranju sistema tehničke zaštite, te se govori o osnovnim pojmovima, odnosno riziku i proceni rizika, a zatim sledi savladavanje osnovnih principa procene rizika i tehnika za procenu rizika u okviru procesa planiranja sistema tehničke zaštite. Ova oblast podrazumeva i savladavanje pisanja elaborata procene rizika, što je i zadatak polaznika da urade u okviru vežbi.\nZavršne oblasti u okviru obuke za radnika tehničkog obezbeđenja se odnose na oblast bezbednosti u okviru informacionih i komunikacionih sistema, te detekcije neovlašćenog prikupljanja informacija, odnosno osnove planiranja sistema tehničke zaštite. Tokom izučavanja ove tri oblasti, polaznici savladavaju najpre informacione, ali i komunikacione sisteme, odnosno planiranje sistema tehničke zaštite. Zatim se upoznaju sa tipovima i osnovnim karakteristikama kako informacionih, tako i komunikacionih sistema, te sa pojmom i građenjem zatvorene mreže, ali i sa vrstama napada u okviru ovih sistema koji dovode do ugoržavanja njihovog funkcionisanja. U okviru ovog segmenta kursa za radnika tehničkog obezbeđenja polaznici dobijaju saznanja i o mnogim sistemima zaštite u okviru i informacionih i komunikacionih sistema.\nOblast detekcija neovlašćenog prikupljanja informacija je usmerena najpre na prikaz različitih uređaja koji se koriste u ovu svrhu, ali se govori i o svim onim tehničkim sredstvima uz čiju pomoć se detektuju uređaji koji neovlašćeno prikupljaju informacije. Poseban akcenat ovog dela obuke je stavljen na upoznavanje kandidata sa principom Faradejevih kaveza, odnosno sa elektronskim uređajima koji su poznati kao ometači i načinom njihovog funkcionisanja u okviru sistema zaštite.\nPoslednja oblast, odnosno planiranje sistema tehničke zaštite je finalizacija svih prethodnih oblasti, uzevši u obzir da se u okviru nje govori o tome kako se priprema odgovarajući plan tehničke zaštite, te se polaznicima približavaju osnovni elementi plana, a u okviru praktičnog dela imaju zadatak da izrade plan zaštite zadatog objekta. Takođe, u ovom delu svi polaznici dobijaju i smernice kako treba da se ponaša službenik obezbeđenja u određenim situacijama, što je od izuzetnog značaja za njihovo buduće poslovanje.\nZavršni ispit se polaže po završetku kompletne obuke, uzevši u obzir da je osnovni uslov za izlazak na ovaj ispit i taj da kandidat ostvari 100% prisutnost svim segmentima obuke.\nTest čini ukupno 25 pitanja, a traje najduže sat vremena. Pitanja su po principu zaokruživanja tačnog odgovora. U pojedinim zahtevima se može naći i više tačnih odgovora koje polaznik treba da zaokruži i to najviše može da bude tri tačna odgovora u jednom pitanju.\nSvaki onaj kandidat koji ne osvoji minimum 18 poena, odnosno koji ne položi završni ispit, može da ga polaže u nekom od narednih termina, stim što on mora biti najmanje sedam dana nakon prethodnog. Taj postupak može da ponovi ukupno 3 puta, a ako se dogodi da ni nakon trećeg pokušaja ne uspe da položi ovaj ispit, taj kandidat se upućuje na ponovno pohađanje celokupne obuke za obavljanje poslova planiranja, projektovanja i nadzora nad izvođenjem sistema tehničke zaštite i poslova montaže, puštanja u rad i održavanja sistema tehničke zaštite.\nKome je kurs namenjen: svakome ko želi da se osposobi za obavljanje poslova planiranja, projektovanja i nadzora nad izvođenjem sistema tehničke zaštite i poslova montaže, puštanja u rad i održavanja sistema tehničke zaštite, te da stekne uslov da polaže stručni ispit kako bi dobio jednu od tri licence za obavljanje poslova tehničkog obezbeđenja.\nsamo onaj kandidat koji je pohađao celokupnu obuku ima pravo da izađe na završni ispit kojim stiče potvrdu o obučenosti, koja je jedan od uslova za sticanje licence za obavljanje poslova vezanih za tehničko obezbeđenje; pod tim se podrazumeva da ne sme da izostane nijednom, a u slučaju da se dogodi da iz opravdanog razloga ne može da prisustvuje određenom času, organizator obuke odnosno Akademija Oxford je dužna da mu omogući da to učini naknadno, uz uslov da polaznik dostavi validan dokaz o razlogu nepohađanja tog dela nastave\nPotrebni uslovi i dokumentacija za uspis na obuku:\nA) Za planiranje, projektovanje i nadzor nad izvođenjem sistema tehničke zaštite:\nDiploma fakulteta u oblasti tehničko-tehnoloških nauka\nB) Za montažu i održavanje sistema tehničke zaštite:\nDiploma srednje škole tehničke struke\nObuka se može vršiti u navedenim gradovima: Beograd, Jagodina, Kruševac, Kraljevo, Užice, Valjevo, Vršac.\nKanditat se može prijaviti za jednu ili za sve tri obuke istovremeno. Izražena cena na sajtu od 30000 rsd je za obuku za licence LT 1, LT 2 i LT 3. Može se platiti u dve rate, tj. jedna pri upisu na obuku, a druga po završetku obuke. Potvrda se u drugom slučaju ne izdaje.\nNakon zavšene obuke u Akademiji Oxford, polaznici se testiraju na sledeći način:\n25 pitanja na testu, na zaokruživanje, trajanje 60min. Ocenjuje se u zavisnosti od broja tačnih pitanja sa “položio”, “kvalitetan” i “ističe se”. Da bi polaznik polozio potrebno je da odgovori na 18 pitanja. Ukoliko kandidat ne položi ispit posle završene obuke, ima parvo da po isteku roka, ne kraćeg od 7 dana ponovo izađe na završni test. Polazniku koji ni u trećem pokušaju ne položi završni ispitni test, mora se ponovo podvrgnuti stručnoj obuci.\nKandidati koji uspešno polože završni ispit nakon obuke, Akademija Oxford im izdaje potvrdu o uspešno završenoj obuci, sa kojom apliciraju za polaganje licence u Ministarstvu unutrašnjih poslova.\nTermin ispita za licencu zakazuje isključivo Ministarstvo unustrašnjih poslova Beograd.\nZa prijavu završnog ispita kandidat mora dostaviti:\nObrazac 1 - Prijava za polaganje stručnog ispita (obrazac prijave možete preuzeti sa sajta Ministarstva unutrašnjih poslova).\nPotvrdu o završenoj obuci u Akademiji Oxford\nDokaz o uplaćenoj naknadi\nPostoje tri licence za koje se može polagati. To su LT 1, LT 2 i LT 3. Ispit za svaku licencu se sastoji od 3 oblasti. Ispit je položio onaj kandidat koji je položio sve tri oblasti. Ukoliko kandidat ne položi sve tri oblasti ima pravo da, minimum 15 dana od dana polaganja ponovo izađe na ispit i polaže samo one oblasti koje prvobitno nije položio. Cena oblasti za ponovno polaganje je 2500 rsd po nepoloženoj oblasti. Ukoliko nije položio nijednu, onda je cena ponovnog polaganja 7500 rsd.\nKandidat koji 3 puta izađe na polaganje i ne položi, mora ponoviti obuku.\nKada kandidat prijavi polaganje ispita za licencu u Beogradu i ne pojavi se na polaganju, ima rok od 7 dana da dostavi validno opravdanje (bolovanje, smrtni slučaj, bolest bližnjih…itd). Ukoliko kandidat ne dostavi odgovarajuće opravdanje, smatraće se da nije položio ispit.\nNakon uspešno položenog ispita pred komisijom MUP-a, kandidat predaje u policijskoj upravi, u gradu u kom živi dokumentaciju za izradu licence, gde je i preuzima. Potrebna dokumentacija za fizička lica:\noriginal Uverenja o državljanstvu Republike Srbije (ne strarije od 6 meseci)\noverenu kopiju diplome o završenoj školi i stepenu stručne spreme\nuverenje od suda se se protiv lica ne vodi krivični postupak\nUverenje o obuci za rukovanje vatrenim oružjem, odnosno uverenje da je odslužio vojni rok sa oržujem, ako poslove vrši sa oružjem.\nuverenje o položenom stručnom ispitu u Ministarstvu\ntaksa za Zahtev za izdavanje licence fizičkom licu u iznosu od 300 rsd na ŽR: 840-742221843-57 poziv na broj 04-096\nTaksa za Izdavanje rešenja za vršenje poslova privatnog obezbeđenja fizičkom licu u iznosu od 2510 rsd na ŽR: 840-742221843-57 poziv na broj grada iz priložene tabele.\nPravilnik o načinu polaganja stručnog ispita\nSpisak gradova za kurs i obuku za radnike tehničkog obezbeđenja\nKurs i obuka za radnika fizičkog obezbeđenja\nObuka za procenu rizika u poslovima obezbeđenja\nKurs i obuka za projektovanje sistema tehničke zaštite\nObuka i kurs za puštanje u rad sistema tehničke zaštite\nPolaganje ispita za vršenje poslova privatnog obezbedjenja


U prvoj polovini godine - 1.300 krivičnih dela manje - Studio B\nU prvoj polovini godine – 1.300 krivičnih dela manje\nU prvoj polovini godine – 1.300 krivičnih dela manje Tanjug\nHronikaHronika Pocetna 10. 10. 2018. 16:26:56\nU prvih šest meseci ove godine ukupan kriminal smanjen je za oko tri odsto, odnosno počinjeno je oko 1.300 krivičnih dela manje u odnosu na isti period lane, izjavio je danas ministar unutrašnjih poslova Nebojša Stefanović.\nOn je istakao da je bezbednosna situacija stabilna u Srbiji, a sve službe bezbednosti i MUP, kao i do sada, rade na tome da se očuva potpuni mir i bezbednost građana i da se ne dozvoli bilo koje krivično delo iz oblasti terorizma.\n„U javnosti se primećuje veći pritisak da nasilje nije poželjno“, dodao je Stefanović.\nKada je reč o bezbednosti u saobraćaju, Stefanović je naveo da je broj saobraćajnih nesreća ostao približno na prošlogodišnjem nivou, da je broj poginulih smanjen za 10 odsto, a povređenih za oko 2,5 procenta.\nIpak, ukazao je da je razlog za nesreće i nedovoljna svest učesnika o ličnoj odgovornosti za bezbednost u saobraćaju, te dodao da je, i pored manjeg broja poginulih, to i dalje velika cifra, jer ljudski život ništa ne može da nadoknadi.\nMinistar je posebno podvukao da u blizini škola nema nijednog stradalog deteta.\nStefanović je, predstavljajući izveštaj o radu MUP-a za prvu polovinu godine, rekao da je povećano otkrivanje krivičnih dela u vezi sa drogom – za oko 33 odsto u odnosu na prvu polovinu 2017. godine.\n„Broj svih bezbednosno ineteresanstnih događaja u školskom okruženju smanjen je za 7,3 odsto, broj krivičnih dela za 21,7 odsto, a broj prekršaja za 11,8 odsto“, rekao je Stefanović.


Miljan Kocić najbolji majstor roštilja - TV 4S\nTradicionalno takmicenje majstora roštilja Miodrag Gligorijevic Dragi Bure organizovano je i ove godine u okviru leskovačke Roštiljijade tradicionalni 27. put u Trgovinsko-ugostiteljskoj školi. Takmičenju je prisustvovao i gradonačelnik Goran Cvetanović sa saradnicima.\nSveukupni pobednik takmičenja na kome su učestvovale četiti ekipe je po oceni žirija je Miljan Kocić, Visoka poslovna čkola strukovnih studija Leskovac.\nU ime lokalne samouprave prisutnima se obratila pomoćnica gradonačelnika Leskovca Kristina Vasiljković, koja je gostima iz drugih gradova poželela dobrodošlicu u naš grad, a takmičarima puno uspeha u radu.\nS obzirom da je konkurencija bila izuzetno jaka, prikazano je izuzetno znanje i umeće, na takmičenju, kazao je predsednik žirija Saša Mišić, i istakao da je leskovački roštilj poznat svuda u svetu.\nTročlani žiri Saša Mišić – instruktor horeka sistema, Slaviša Milošević– profesor kulinarstva Trgovinsko – ugostiteljske škole iz Leskovca, Ivica Zdravković – profesor Visoke poslovne škole strukovnih studija u Leskovcu je nakon bodovanja proglasio pobednike u pripremi i pečenju jela sa roštilja.\nU okviru Roštiljijade sutra će se takođe u Trgovinsko ugostiteljskoj školi održati tradicionalno takmičenje učenika srednjih ugostiteljskih škola.


Gore ne može biti, verujem u pobedu – DnevniZurnal\nGore ne može biti, verujem u pobedu\nby admin 15/02/2022, 19:34 1.7k Views\nEkološkim aktivistima koji već peti dan borave u šatorima ispred zgrade Predsedništva, gde traže donošenje Zakona o zabrani istraživanja i eksploatacije litijuma i bora, u ponedeljak uveče se pridružila glumica Vesna Čipčić, koja im je čitala poeziju Miroslava Antića.\nOko 19 časova počelo je „veče poezije“ u kampu u Pionirskom parku, javlja „Nova.rs“.\nVesna Čipčić odlučila je da i ovog puta podrži demonstrante, kojoj ovo nije prvi put da se bavi aktivizmom.\n“Nije ovo moj početak aktivizma kada je u pitanju ekologija. Davno, još pre skoro 30 godina sam osnovala ekološko društvo ‘Divčibare’. Nažalost, nisam imala nikakvog odjeka u to vreme, kao što ni sada nemamo nikakvog odjeka od svih službi u Valjevu, tako da je to bilo kratkog daha. Uspela sam samo da Divčibare uvedem u prvi red zaštite, što nije malo”, rekla je Vesna Čipčić za Nova. rs.\nGlumica je dodala da se angažovala oko Bare Reva, zatim je išla u Nedeljice.\n“Prirodno je i normalno da postoji želja i volja da ova zemlja bude čista, da ostanu reke onakve kakve su, da nam niko ne uništi parče zemlje, pa mi je nekako prirodno i normalno došlo kao domaći zadatak da se brinem i da dam koliko mogu do sebe da nam svima bude bolje”, naglasila je ona.\n“Mislim da nam gore ne može biti, ovo je velika borba ali ja verujem da ćemo izdržati i da ćemo pobediti”, poručila je Vesna Čipčić.\nSa meštanima Gornjih Nedeljica, doline Jadra, Loznice i drugih krajeva Srbije koji noći i dane provode u šatorima ispred Predsedništva, i večeras su Savo Manojlović iz “Kreni -promeni”, glumica Jelena Stupljanin, Zoran Kokanović potpredsednik Udruženja “Ne damo Jadar”, Ljiljana Bralović iz Udruženja Suvoborska greda. Njima se pridružila i novinarka Rada Đurić sa ekipom emisije “Da sam ja neko”, a kao i princ Filip i princeza Danica Karađorđević.


Predsednik UO Vip mobile donirao specijalnu kompjutersku tehnologiju za terapiju mališana sa posebnim potrebama u Sremčici\nPredsednik UO Vip mobile donirao specijalnu kompjutersku tehnologiju za terapiju mališana sa posebnim potrebama u Sremčici – Personal magazin\nAleksander Šperl, predsednik Upravnog odbora kompanije Vip mobile, uručio je danas specijalnu kompjutersku tehnologiju koja se koristi u terapiji dece sa posebnim potrebama, kao lični poklon mališanima u Domu za…\nAleksander Šperl, predsednik Upravnog odbora kompanije Vip mobile, uručio je danas specijalnu kompjutersku tehnologiju koja se koristi u terapiji dece sa posebnim potrebama, kao lični poklon mališanima u Domu za decu ometenu u razvoju „Sremčica“.\nG. Šperl se, naime, odrekao novčanog dela nagrade „Ćirilo 2009“ austrijskog „Menadžment kluba“ u iznosu od 5.000 evra, koju je u septembru dobio kao najbolji mladi austrijski menadžer u istočnoj i jugoistočnoj Evropi, i kompletan iznos donirao za kupovinu opreme.\n„Smatram svojom obavezom da pomognem kada i koliko god mogu i zato mi je drago ako sam ovom donacijom doprineo da mališani iz Sremčice steknu iste uslove za obrazovanje kao njihovi vršnjaci u svetu. Svedoci smo brojnih prednosti koje savremene tehnologije donose u oblasti telekomunikacija, a ovo je dobar primer kako mogu biti iskorišćene i u terapeutske svrhe“, rekao je Aleksander Šperl uručujući donaciju.\nDonacija je realizovana u saradnji sa nevladinom organizacijom „maliVEliki ljudi“ koja od 2003. godine, u okviru programa „malaVElika IGRA“, radi na uvođenju računarske tehnologije kao terapeutskog metoda za razvoj motorike i percepcije dece sa posebnim potrebama.\nPredsednik UO Vip mobile donirao specijalnu kompjutersku tehnologiju za terapiju mališana sa posebnim potrebama u Sremčici was last modified: November 28th, 2009 by Redakcija\nAleksander ŠperldonacijamalaVElika IGRASremčicaVIP mobile\nRazvoj Interneta u Srbiji\nTwitter do kraja godine lansira svoju “profi” verziju


Kako naplatiti štetu iz saobraćajne nezgode? - Zanimljivosti o automobilima\nNajveći broj saobraćajnih nezgoda dogodi se za vreme godišnjih odmora, a prema podacima MUP avgust je na prvom mestu po broju stradalih. U slučaju nezgode najvažnije je reagovati pravilno i tako sprečiti naknadne neželjene posledice udesa i olakšati proceduru naplate štete. I generalni sekretar Udruženja osiguravača Srbije Duško Jovanović kaže da je najvažnije obezbediti lice mesta što znači da vozač treba da postavi trokut na bezbednoj udaljenosti, skloni putnike iz vozila i obuče svetlosni prsluk.\nDa li i kada treba zvati policiju da izvrši uviđaj?\nPoliciju treba zvati da izvrši uviđaj i sačini Zapisnik ako u nezgodi ima povređenih ili ako je u pitanju velika materijalna šteta. Ako je evidentno da se radi o manjoj materijalnoj šteti, građani nisu obavezni da zovu policiju, već da popune Evropski izveštaj. Savet je i da se policija obavezno pozove ako štetu nanese vozilo sa registarskog područja Kosova i Metohije. Do dolaska policije, vozači treba sami da obezbede dokaze koji su potrebni za naknadu štete, što znači da fotografišu mesto nezgode, štetu na vozilu i položaj učesnika nezgode, kao i da razmene lične i podatke o vozilu i osiguranju sa drugim učesnikom.\nKako preuzeti Zapisnik MUP i kome se podnosi zahtev za naknadu štete?\nUdruženje osiguravača Srbije i MUP su digitalizovali distribuciju Zapisnika o uviđaju. To znači da taj dokument MUP elektronskim putem postavlja na server UOS i od tog trenutka je Zapisnik dostupan svim osiguravačima čiji su osiguranici učestvovali u nezgodi. Time je ubrzana procedura naknade štete, oštećenima Zapisnik nije potreban niti moraju više da ga plaćaju. Potrebna je samo informacija o osiguravajućem društvu koje isplaćuje naknadu štete, što možete saznati ili na licu mesta, od vozača tog vozila ili policajca i, u krajnjem slučaju, od svog osiguravača ili UOS, preko našeg sajta. Štetu isplaćuje društvo za osiguranje čiju polisu poseduje štetnik. Ovakav princip distribucije Zapisnika MUP važi za nezgode sa materijalnom štetom. Ako u sudaru ima povređenih, pokreće se krivični postupak protiv krivca i tada se Zapisnik o uviđaju zahteva od tužilaštva.\nAko oštećeni građani ipak žele da preuzmu Zapisnik o uviđaju nezgode, kome se javljaju?\nOštećeni imaju pravo da prilikom podnošenja odštetnog zahteva osiguravaču koji treba da im isplati štetu, zahtevaju i dobiju Izveštaj o saobraćajnoj nezgodi, skicu lica mesta i fotodokumentaciju. Dokumenta se izdaju u kratkom roku, ali se, zbog zaštite ličnih podataka, izdaju bez podataka o drugim učesnicima nezgode. Ukoliko u nezgodi ima povređenih i ako je u pitanju krivično delo, po Zapisnik MUP se ide u nadležno tužilaštvo. Osiguravajuća društva nisu nadležna za distribuciju Zapisnika onima kojima je dokument potreban za sudski postupak, jer, u ovom trenutku, nema pravnog osnova za to. U UOS se dolazi po Zapisnik ako povodom nezgode nije pokrenut ni krivični ni prekršajni postupak, npr. ako je vozilo oštećeno zbog udarne rupe na putu, istrčavanja divljači na kolovoz ili ako je u pitanju nezgoda sa više učesnika, a nema dokaza ko je kriv.\nPoliciju treba obavezno pozvati i u inostranstvu ako ima povređenih ili je pričinjena velika materijalna šteta. Tada od policije treba tražiti i potvrdu o oštećenju vozila koja može da zatreba prilikom izlaska iz države u kojoj se nezgoda dogodila. Jovanović savetuje i da se Zapisnik o šteti na vozilu uradi u državi u kojoj je došlo do sudara, u ovlašćenoj agenciji ili osiguravajućem društvu.\nZahtev za naknadu štete se podnosi osiguravaču vozila koje je izazvalo sudar, direktno u posećenoj državi ili iz Srbije, lično ili preko posrednika. Uz zahtev treba predati što više dokumentacije koja prati nezgodu: policijski ili Evropski izveštaj o nezgodi, Zapisnik o šteti na vozilu, račune o popravci ili šlepanju, medicinsku dokumentaciju, kopije dokumenata štetnika.\nAko je nezgodu u jednoj zemlji prouzrokovalo vozilo iz treće države, zahtev se može podneti i Birou zelene karte države nastanka nezgode. Kontakti svih Biroa, članica Sistema zelene karte, mogu se naći na www.cobx.org


SAD suočene sa novim problemom - BIGportal.ba\n28 Januara, 2021 28 Januara, 2021 0101\nSAD se suočavaju sa povećanim pretnjama od domaćeg terorizma od ljudi nezadovoljnih rezultatima predsedničkih izbora.\nInformacije kojima raspolažemo ukazuju na to da bi ideološki motivisani nasilni ekstremisti, koji imaju prigovore na rezultate predsedničkih izbora, kao i druge osobe podstaknute lažnim narativima o njima, mogle da nastave da mobilišu građane radi podsticanja na nasilje ili da sprovode činove nasilja, saopštilo je američko ministarstvo.\nZvaničnici navode da ne postoje informacije o nekoj konkretnoj zaveri, kao i da će povećana pretnja širom SAD najverovatnije postojati nedeljama, prenosi Rojters.\nDomaći ekstremisti bili su motivisani nezadovoljstvom zbog epidemioloških mera, rezultatima predsedničkih izbora i upotrebom sile od policije, kako navode iz Ministarstva za nacionalnu bezbednost, koje u generatore napada ubraja i dugogodišnje rasne i etničke tenzije.\nUpozorenje je usledilo nakon upada Trampovih pristalica u Kapitol 6. januara, kada je pet osoba ubijeno, dok je prošle nedelje inauguracija novog predsednika Džozefa Bajdena održana u maksimalno obezbeđenom i zaključanom Vašingtonu.


Uticaja Industrial Internet of Things (IIoT) na svet industrije - Automatika.rs\nNaslovna Vesti Internet of Things Uticaja Industrial Internet of Things (IIoT) na svet industrije\nDo nedavno, promene u industrijskoj revoluciji, Industrija 4.0, najviše su uticale na zaposlene koji se bave operativnim poslovima, međutim, kako tehnologije napreduju, okreću se tzv. ”cloud-base” sistemu, i zaposleni koji rade na održavanju podležu ovim promenama, kako bi radili kvalitetnije, po inovativnim standardima i sprovodili prediktivne strategije. Dani kada su se mere uzimale pomoću ručnog merača, alata, podaci čuvali na clipboard-u i informacije ručno unosile u bazu podataka su prošlost.\nKompanija Fluke, koja se bavi proizvodnjom opreme za ispitivanje i merenje u industriji, poznata je po tačnim, preciznim, izdržljivim ručnim uređajima. U doglednoj budućnosti, zaposlenima koji rade na održavanju će biti neophodni ovi alati za razna testiranja, međutim, kako se i IIoT razvija, ovi virtuelno neophodni alati, kao i ostale tehnologije koje se razvijaju, biće korišćene na daleko pametniji način.\nKompanija Fluke je 2014. godine proizvela Fluke Connect (FC) aplikaciju i time zakoračila na tržište softvera-kao-usluge (SaaS). Pomoću Wi-Fi konekcije softver zasnovan na cloud-u, omogućuje da se podaci koji se dobijaju iz ručnih alata ili bežičnih senzora automatski prenose i sačuvavaju na jednom mestu. Ovi podaci najčešće se koriste za upoređivanje poslovanja i analize. Ovo je direktan rezultat povećanja upotrebe i popularnosti IIoT tehnologije. Ono što krajnji korisnici žele, je neka vrsta ”Facebook-a za svoju sredstva” , a FC aplikacija upravo je tako organizovana. Umesto praćenja prijatelja, korisnik vidi organizovan prikaz sredstava, opreme i imovine. Na kraju dana, dobija se detaljan izveštaj o svim promenama koje su se dogodile. Tehničari koji rade na razvijanju same aplikacije, žele da je povežu sa SCADA sistemima, samostalnim alatima i polu-fiksnim i fiksnim senzorima.\nU Fluke kompaniji, postojala su dva relevantna pravca za dalji razvoj proizvoda. Jedan je bio da se kompanija fokusira na svoju primarnu hardversku snagu. Konkurentni stav je bio da se pored svoje stručnosti za hardver, okrenu i softveru. Danas se bave i hardverskim i softverskim delom podjednako. Dobar primer kako ovo funkcioniše u praksi, jeste to da tim zaposlenih koji je odgovoran za održavanje, pomoću ručnih alata kao i mobilne aplikacije dobija najtačnije rezultate i informacije.\nRučni alati povezani sa cloud platformom, polu-fiksni i fiksni senzori znatno pojednostavljuju prikupljanje podataka. Kako se kompanija Fluke okrenula i razvoju softvera, prvo su pametna rešenja primenili na svoje zaposlene, kako bi oni radili što efikasnije, a cilj je bio i nastavlja da bude, olakšano preventivno i predvidivo održavanje. Mnogi korisnici ručnih uređaja imaju i računarski sistem za održavanje CMMS u svojim objektima. Mnogi od njih odupiru se promenama koje nastaju razvijanjem tehnologije pa tako i prihvatanjem standardnog IIoT sistema, jer im je teže da se prilagode na njega, s toga je Fluke kupio eMaint, to je CMMS provajder koji integriše podatke za upravljanje opremom preduzeća, a pruža mobilni interfejs. Fluke je počeo da se bavi i proizvodnjom fiksnih i polu-fiksnih senzora koji mogu da unose podatke u već integrisan sistem. Ova nova senzorska i poslovna jedica postala je Accelix ekosistem. Ovaj sistem kompatibilan je sa svim EAM ili CMMS sistemima, kao i sa alatima i senzorima nezavisnih proizvođača.\nPojednostavljivanje planiranja održavanja\nUvođenjem senzora i fokusiranjem na softverska rešenja, stručnjacima koji rade na održavanju, mnogo je jednostavnije da procene gde se tačno nalaze na tom putu. Da kombinuju preventivne, prediktivne i reaktivne strategije, posebno na tačkama kritičnosti kao i tačkama visokoih troškova. Imati uvid u bližu budućnost je korisno, ali dobro planiranje je najvažnija funkcija u preduzeću. Ukoliko se na objektima i postrojenjima može predvideti potencijalni problem, a ne organizuje se potreban kapacitet i uslovi da se dobro isplanira održavanje i prevalizaženje tih problema, samo saznanje o potencijalnom nastanku problema nam ne znači puno. CMMS sa integrisanim podacima o stanju opreme i objekata pomaže zaposlenima da planiraju zadatke i razvojni put održavanja, od reaktivnog do proaktivnog.\nPrethodni tekstPametan, komunikativan, kompaktan – XC300 modularni PLC kompanije Eaton\nSledeći tekstAko Island može dobiti svu svoju električnu energiju iz obnovljivih izvora, zašto ne mogu svi drugi?


Pad prevoza putnika zbog pandemije - Vijesti | Radio Televizija Budva - Budva Crna Gora\nU svim vidovima saobraćaja u Crnoj Gori u prvom kvartalu je zabilježen pad u prevozu putnika zbog pandemije bolesti Covid-19, pokazuju podaci Monstata.\nPrevoz putnika u prvom kvartalu je u odnosu na isti prošlogodšnji period pao u željezničkom saobraćaju 19,8 odsto, drumskom 23,5 odsto i lokalnom drumskom 8,7 odsto.\nPad od 11 odsto zabilježen je u prevozu putnika na aerodromima, redovnom vazdušnom 23,1 odsto i vanrednom vazdušnom prevozu 45,9 odsto.\n"Kod prevoza robe u prvom kvartalu u odnosu na uporedni period bilježi se rast željezničkog 39,3 odsto, ukupnog prometa robe u lukama 10,2 odsto, dok se pad bilježi kod prevoza robe na aerodromima 24,3 odsto", navodi se u saopštenju.\nBroj pretovarenih tona u lukama, u prvom kvartalu je porastao u odnosu na isti period prošle godine 7,8 odsto, a kod izmanipulisanih tona 5,6 odsto.\n"Broj registrovanih drumskih motornih i priključnih vozila u prvom kvartalu iznosi 46,8 hiljada, što je 4,5 odsto manje nego u istom kvartalu prošle godine", rekli su iz Monstata.\nBroj prvi put registrovanih drumskih motornih i priključnih vozila u prvom kvartalu iznosi 4,67 hiljada, što je 7,6 odsto manje nego u istom kvartalu prethodne godine.\n"U prvom kvartalu drumskim teretnim motornim vozilima prevezeno je 228 hiljada tona robe, uz ostvarenih 24,03 miliona tonskih kilometara. Pređeni kilometri vozila sa utovarom iznosili su milion kilometara", dodaje se u saopštenju.\nU strukturi prevezene robe unutrašnji prevoz učestvuje sa 92,5 odsto ili 211 hiljada tona prevezene robe, dok međunarodni prevoz učestvuje sa 7,5 odsto ili 17 hiljada tona prevezene robe.\n"U strukturi ostvarenih tonskih kilometara unutrašnji prevoz učestvuje sa 68,6 odsto ili 16,48 miliona tonskih kilometara, a međunarodni prevoz sa 31,4 odsto ili 7,55 miliona tonskih kilometara", zaključuje se u saopštenju.


U SOBUTU DRUGI PUT PROŠETAJTE „SALAJAČKIM SOKAKOM“\nDEO SVETOJOVANSKE I ULICE ĐURĐA BRANKOVIĆA BEZ GREJANjA ZBOG HAVARIJE\nDanas, od 9 sati, zbog sanacije havarije na vrelovodnoj mreži u Svetojovanskoj ulici 6, nema grejanja u sledećim ulicama: – Svetojovanska 1-13, 2-18; – Đurđa Brankovića 7-19, 12-26. Normalizacija se očekuje danas, Čitaj više »\nBICI BIOSKOP U UTORAK U EĐŠEGU\nPoslednji ovogodišnji bici bioskop i diskusija na temu biciklizma i kućnih ljubimaca održaće se u utorak, 10. decembra u Kulturnoj stanici Eđšeg. Događaj je namenjen mladim biciklistima i ljubiteljima kućnih ljubimaca, a Čitaj više »\nEVROPSKA ODBOJKA U VELIKOJ DVORANI SPENSA\nPosle tri sezone pauze, odbojkaška Liga šampiona ponovo će se igrati u Novom Sadu, pošto će prvotimci Vojvodine u danas ugostiti ekipu Fridrihshafena. Prvotimci Vojvodine NS seme su prvi meč u okviru Čitaj više »\nBULUT JE NAJSPEKTAKULARNIJI BASKETAŠ NA SVETU\nBasketaš Novog Sada i reprezentativac Srbije Dušan Domović Bulut proglašen je za najspektakularnijeg igrača ove sezone u izboru navijača, saopštila je danas Međunarodna košarkaška federacija (FIBA). FIBA 3×3 je pokrenula glasanje za Čitaj više »\nPOPIJEŠ KAFU, PA POJEDEŠ ŠOLjU\nPutnici Er Nju Zelanda uskoro će moći da jedu šoljice svojih kafa, ako uspe projekat te avio kompanije. Er Nju Zeland, koji posluži svojim putnicima osam miliona šolja kafe svake godine, rekao Čitaj više »\n14. јуна 2018. Novi Sad, Vesti\nManifestacija „Salajačkim sokakom“ biće otvorena u subotu od 17 sati na stadionu RK „Slavija“ u Graničarskoj ulici. Na otvaranju ove, druge po redu, lokalne fešte, pored predstavnika Grada, najavljeni su i članovi kluba oldtajmera AMK „Diplomat Klasik“ iz Novog Sada. „Slajačkim sokakom“ je kulturno-sportska-ekološka manifestacija koju organizuje Savet MZ, u saradnji sa udruženjem „Mileva Marić Ajnštajn“ i uz pomoć AMK „Diplomat Klasik“, Biciklističkog saveza Novog Sada i mačevalačkog kluba „Mačevi i maske“. Da bi se promovisali zdravi stilovi života, što je i cilj „Salajačkim sokakom“ organizatori su pripremili niz radionica za decu i odrasle, a program će se održavati u prostorijama MZ „Salajka“, na teretani na otvorenom i stadionu RK „Slavija“.\nDEO SVETOJOVANSKE I ULICE ĐURĐA BRANKOVIĆA BEZ GREJANjA ZBOG HAVARIJE 10. децембра 2019.\nBICI BIOSKOP U UTORAK U EĐŠEGU 9. децембра 2019.\nEVROPSKA ODBOJKA U VELIKOJ DVORANI SPENSA 9. децембра 2019.\nBULUT JE NAJSPEKTAKULARNIJI BASKETAŠ NA SVETU 9. децембра 2019.\nPOPIJEŠ KAFU, PA POJEDEŠ ŠOLjU 9. децембра 2019.\nLudi svet (548)\nNovi Sad (2.759)


Koronakriza oštetila Njemačku za 350 milijardi eura - Impuls\nObjavljeno: Ponedjeljak, 24 Januar 2022 12:11\nNjemačka privreda je od početka pandemije pretrpjela ogromnu štetu, saopštio je Institut njemačke privrede iz Kelna.\n“Od početka pandemije njemačka privreda je izgubila 350 milijardi eura dodate vrijednosti, najvećim dijelom zbog drastično smanjene privatne potrošnje”, piše u izveštaju Intituta, prenose njemački mediji.\nDodaje se da čak i da BDP krajem 2022. dostigne pretpandemijski nivo, ostaje “ogromna razlika” u poređenju s pretpostavkom da do pandemije nikada nije došlo.\n“Praznina nastala smanjivanjem dodate vrijednosti i prihoda će se popuniti tek ako u nadolazećim godinama budemo svjedočili snažnom privrednom rastu”, piše u izvještaju.\nNo, kako Njemačka novinska agencija (dpa) saznaje iz vladinih izvora, nova vlada za tekuću godinu računa s privrednim rastom od svega 3,6 odsto. Prethodna vlada je još u septembru polazila od stope privrednog rasta od 4,1 za 2022. Godine 2021. je zabilježen privredni rast od 2,7 odsto nakon što je 2020. smanjen za 4,6 procenata.\nPrema proračunima Instituta, u posljednje dvije godine pandemija je zbog mjera zatvaranja i poteškoća prilikom isporuka robe, prouzrokovala smanjenu privatnu potrošnju od 270 milijardi eura. Ekonomisti kod potrošača primjećuju i “promjenu ponašanja”.\n“Građani su se iz straha od zaraze ustručavali od odlaska u bioskope i restorane čak i kada je to ponovo bilo moguće. Novac je umjesto toga završavao na štednji”, kaže autor analize Instituta Mihael Gremling.\nTzv. privredni mudraci, predstavnici vodećih njemačkih ekonomskih instituta, procenjuju da bi nakon normalizacije situacije s protokom roba moglo doći do naglog oslobađanja zastoja u investicijama i potrošnji što bi moglo pozitivno djelovati na brzi oporavak privrede.


PLAN ZA BRŽI PUT BALKANA U EU ZVANIČNO DOSTAVLJEN ČLANICAMA EU – Međunarodni Institut za Bezbednost\nPLAN ZA BRŽI PUT BALKANA U EU ZVANIČNO DOSTAVLJEN ČLANICAMA EU\n25 априла, 2018 Vesti\nMeđunarodni institut za bezbednost uputio je vladama članica Evropske unije i zemalja Zapadnog Balkana, uoči njihovog samita u Sofiji, predlog za ubrzanje evropskog pridruživanja i učvršćivanje proevropskog opredeljenja u zemljama regiona.\nUz podsećanje da je predstojeći Samit EU-Zapadni Balkan u Sofiji jedinstvena prilika za odluke kojima će evropski put Balkana biti ubrzan i stabilizovan, Institut je u poruci premijerima EU i zemalja Balkana pozvao na prihvatanje rešenja iz njegove studije “Zapadni Balkan u EU” (Western Balkans IN), čija bi primena donela balkanskim zemljama evropsku realnost, umesto dosadašnje – evropske perspektive.\nPojedina rešenja iz projekta “Zapadni Balkan u EU”, koji su izradili eksperti Međunarodnog instituta za bezbednost, već su ugrađena u Strategiju EU za Zapadni Balkan, koja je doneta 6. februara ove godine.\nProjekat “Zapadni Balkan u EU” temelji se isključivo na političkoj odluci, kako lidera EU, tako i vlada zemalja Zapadnog Balkana. Za njegov uspeh nisu potrebna finansijska ulaganja, niti bilo kakve promene u legislativi koja definiše pristupni proces zemalja kandidata. Njegov potencijal je u tome da u kratkom roku može da osnaži pro-evropsko raspoloženje u zemljama kandidatima i njihovim vladama, kao i da potvrdi vitalnost EU kao i dalje privlačnog projekta i da time osigura trajnu evropsku orijentaciju regiona, pre svega u političkom i bezbednosnom smislu, navodi se između ostalog u poruci liderima članica EU i zemalja Zapadnog Balkana uoči njihovog Samita u Sofiji.\nPrevious Previous post: Preporuke Instituta ugrađene u Strategiju EU za Zapadni Balkan\nNext Next post: DUH STARIH VREMENA – Analiza Strategije nacionalne bezbednosti


Crna Gora: Borba za birače DPS-a i opozicionog PZP sve žešća\nBorba za birače koji podržavaju nezavisnost Crne Gore između vladajuće Demokratske partije socijalista i opozicionog Pokreta za promjene, sve je žešća, iako su predsjednički izbori predviđeni tek za narednu godinu.\nLider Pokreta za promjene Nebojša Medojević tvrdi da se protiv njega vodi prava hajka, dobro koordinirana iz nekih bezbjedonosnih struktura. Medojević je kazao da se još ne zna ko će biti kandidat PzP na predsjedničkim izborima, jer u toj stranci tek treba da utvrde kako je odluka da podrž Ustav uticala na rejting njihovih političkih lidera.\nPredsjednik PzP je upozorio da je hajka protiv njega "očigledno dobro koordinirana iz nekih bezbjednosnih struktura, tako da treba provjeriti kako je to ostavilo uticaj na biračko tijelo PzP-a", On je ocijenio da kada se donose hrabre političke odluke, lider takve stranke uvijek biva predmet napada sa svih strana.\n"To se slično desilo Zoranu Đinđiću u Srbiji, koji nikada nije bio specijalno popularan kao ličnost, ali imao je ključnu ulogu u rušenju režima Slobodana Miloševića", kazao je Medojević.\nNedugo nakon izjave lidera PzP, iz Demokratske partije socijalista saopšteno je da Nebojša Medojević, umjesto da preispita način vođenja politike i brutalne napade na one sa kojima politički nije saglasan, lamentira nad padom svog rejtinga i u stranci i u crnogorskoj javnosti. Ta partija je optužila Medojevića da pokušava da po malo ‘’okreči’’ svoju biografiju.\n"Otkud mu moralno pravo da se upoređuje sa Đinđićem, kada je svima dobro poznato da je Medojević bio žestoki kritičar svih reformskih poteza vlade Đinđića i njega lično", pitaju se u DPS-u.\nPrema ocjeni vladajuće partije, Medojević želi sebe da predstavi kao žrtvu tvrdnjom se protiv njega, navodno, vodi hajka.


► Ukrajina pozvala jevrejske hodočasnike blokirane na granici da se vrate kući\nFoto: Beta/Tut.By via AP\nUkrajinske vlasti saopštile su da se oko 2.000 ljudi skupilo na granci sa Belorusijom u nadi da će moći da je pređu i stignu do ukrajinskog grada Umana da posete grob rabina Nahmana iz Breslava koji je umro 1810.\nHiljade ultraortodoksnih Jevreja posećuje taj grad svakog septembra za jevrejsku Novu godinu Roš Hašana. Ona se ove godine slavi od 18. do 20 septembra i neki hodočasnici su uspeli da uđu u Uman pre nego što je Ukrajina zatvorila granice krajem avgusta zbog skoka infekcija korona virusa.\nHiljade drugih krenulo je na put preko Belorusije koja ne zabranjuje ulaz strancima.\nZvaničnik ukrajinskog Ministarstva unutrašnjih poslova Mihailo Apostol danas je potvrdio da hodočasnicima neće biti dozvoljeno da pređu granicu.\n"Ukrajina je zatvorila granice za strance i neće biti napravljeni izuzeci za hasidske hodočasnike. Postaje hladnije i predlažemo da odu nazad u Belorusiju, kupe karte i vrate se kući", rekao je on.\nIzraelski ministar za visoko obrazovanje Zeev Elkin danas je u tviter poruci napisao da su propali napori da se pomogne hodočasnicima da uđu u Ukrajinu i pozvao ih da se vrate u Izrael.\nHiljade hodočasnika provelo je više dana na ničijoj zemlji između Belorusije i Ukrajine, spavajući u šatorima ili na zemlji, dok se Ukrajina i Belorusija prepucavaju oko blokade.


Tanjug 24. aprila 2019. 20:06\nSARAJEVO – Kancelarija Visokog predstavnika međunarodne zajednice u Bosni i Hercegovini (OHR) pozvala je danas vlasti Republike Srpske da ne uvode rezervni sastav policije i da rešenje za bezbednosne probleme u zemlji pronađu u saradnji sa drugim nivoima vlasti i u dijalogu s međunarodnom zajednicom.\n„Pozivamo vlasti Republike Srpske da ne nastavljaju zakonodavni postupak u vezi sa zakonom o policiji i unutrašnjim poslovima, nego da pokrenu dijalog sa svojim partnerima na državnom nivou i na nivou Federacije BiH, kao i sa međunarodnom zajednicom“, navodi se u saopštenju kancelarije.\nIz OHR su ocenili da je postupcima Banjaluke „pokrenuta negativna spirala nepoverenja i međusobnog nadmetanja, pa čak i straha“.\n„Ne postoji ubedljivo opravdanje za jednostrano uspostavljanje rezervnog sastava policije. Imigracija i politika u vezi sa migrantima i azilom su ustavna nadležnost državnih tela i njihove kapacitete treba ojačati. To bi bio odgovarajući primer bolje saradnje“, stoji u saopštenju OHR.\nParlament Republike Srpske podržao je prošle nedelje Nacrt izmena entitetskog zakona o unutrašnjim poslovima, kojim je predviđeno uvođenje rezervnog sastava policije koja bi trebalo da broji do hiljadu pripadnika. To je obrazloženo potrebom jačanja bezbednosti zbog eskalacije migrantske krize, podseća Hina.\nTaj je plan izazvao oštre reakcije u Federaciji BiH. Članovi Komisije za bezbednost Zastupničkog doma parlamenta Federacije BiH zatražili su na sednici održanoj u utorak reakciju OHR i najavili da će, u slučaju izostanka odlučnijih mera, i Federacija BiH doneti slične odluke i uvesti rezervni sastav policije.


RTS :: Bogdan Bogdanović: Novak Đoković velika inspiracija\nKošarka Bogdan Bogdanović: Novak Đoković velika inspiracija\nutorak, 28. sep 2021, 16:34 -> 18:29\nBogdan Bogdanović: Novak Đoković velika inspiracija\nNova sezona donosi nove ciljeve koje ćemo pokušati da ispunimo, rekao je bek Atlanta hoksa Bogdan Bogdanović na trening kampu uoči početka nove NBA sezone. Bogdanović je naglasio da mu je Novak Đoković velika inspiracija.\n"Zadržali smo gotovo ceo tim, to se u NBA ligi retko dešava. Imamo i nove igrače, očekujem da budemo bolji nego prošle sezone. Želimo da pobeđujemo u sezoni i obezbedimo prednost domaćeg terena u plej-ofu."\n"U letnjoj pauzi sam radio na svom telu, želim da se konstantno unapređujem", rekao je Bogdanović.\nSrpski reprezentativac osvrnuo se i na odnos sa Novakom Đokovićem.\n"Sa Novakom imam više od prijateljstva, on mi daje veliku inspiraciju i motivaciju. On uvek ima najviše ciljeve i pobednički mentalitet i to je ono što može da se nauči od njega", istakao je Bogdanović.


Priština o nastavku dijaloga sa Beogradom: Pregovore predvodi Kurti u koordinaciji sa Osmani - Telegraf.rs\n08/04/21 | 10:27\nPremijer će to učiniti uz konsultacije i koordinaciju sa predsednikom i uspostavljanjem nacionalnog konsenzusa - izjavio je portparol vlade u Prištini\nPolitički dijalog sa Beogradom predvodiće premijer privremenih institucija u Prištini Aljbin Kurti, u koordinaciji sa predsednicom Vjosom Osmani, izjavio je portparol vlade u Prištini Perparim Krieziu.\nOn je za Raradio "Slobodna Evropa" na albanskom jeziku rekao da je presudom Ustavnog suda iz 2019. godine jasno ko predvodi dijalog.\n- Premijer će to učiniti uz konsultacije i koordinaciju sa predsednikom i uspostavljanjem nacionalnog konsenzusa. Premijer je najavio da će tražiti konsenzus sa opozicijom u vezi sa važnim pitanjima za zemlju, a dijalog je jedno od glavnih pitanja oko kojeg će se tražiti konsenzus - rekao je Krieziu.\nDijalog je bio u zastoju zbog izbora na KiM i čekanja na formiranje vlasti u Prištini, ali Evropska unija, kao glavni posrednik u pregovorima, prema jučerašnjim saznanjima Tanjuga, još ne može da navede vremenski okvir u kome se očekuje nastavak pregovora.\nU evropskim krugovima bliskim procesu dijaloga, napomnje se da nastavak zavsi prevashodno od spremnosti obe strane, uz ocenu da Aljbin Kurti "igra čudnu igru".\n- EU zvaničnici u svim svojim porukama insistiraju na važnost nastavka dijaloga. To će se nastaviti i u narednim danima što javno što u bilateralnim kontaktima - kažu izvori Tanjuga.\nSa druge starane, spremnost Beograda na nastavak dijaloga bi trebalo da EU podrži novim korakom na putu evrointegracija, najverovatnije zakazivanjem nove Međuvladine konfrencijom EU - Srbija.\n- I na taj način bi se Prištini dalo do znanja da će Beograd napredovati dok će oni, ukoliko ne pokažu istinsku volju za dijalogom, ostati blokirani na EU putu - navode u Briselu.\nDodaje se da EU očekuje da i javnost na Kosovu shvati proruku o važnosti dijaloga sa Beogradom za napredak celokupnog društva i da izvršti dodatni pritisak na svoje izabrane predstavnike u Prištini da krenu ka ispunjavanju želje građana za boljom evropskom budućnošću.\nVlada Srbije uručila humanitarnu pomoć ostrvskoj državi Antigva i Barbuda\nEU još bez termina za nastavak dijaloga Beograda i Prištine\n"Beograd Kurtiju neće dozvoliti jezik pretnji i ucena"\nPrištinski mediji: Vlada najavljuje stupanje na snagu recipročnih mera za Srbiju


Izvor: B92, 17.Apr.2021, 11:36\nTrudnicama bi trebalo da bude ponuđena vakcina protiv korona virusa onda kada se imunizuju starosne grupe kojima pripadaju, saopštio je Komitet za vakcinacinaciju i imunizaciju u Velikoj Britaniji (JCVI).\nNavodi >> Pročitaj celu vest na sajtu B92 << se da se preporučuju vakcine Fajzer i Moderna jer je na osnovu istraživanja u Americi u kojem je učestvovalo oko 90.000 trudnica, utvrđeno da ne predstavljaju rizik.\nDo sada je samo ženama sa nekim već postojećim zdravstvenim stanjima i one pod visokim rizikom od zaraze bilo savetovano da se imunizuju.\nNa ovaj način, britanske zdravstvene vlasti polako usklađuju ovaj segment pravila o vakcinaciji sa drugim državama.\nU saopštenju se navodi i da će to telo pažljivo analizirati dalje podatke o vakcinaciji trudnica protiv Kovida-19 i izdati nove preporuke ako bude potrebno.\nU Srbiji su prethodnih meseci mogla da se čuju različita mišljenja stručnjaka o tome da li trudnice treba da se vakcinišu.\nDejan Mitić, rukovodilac Klinike za ginekologiju i akušertvo u Nišu, i Jasmina Popović, načelnica Odeljenja za humanu reprodukciju krajem marta su rekli da Međunarodno udruženje ginekologa i akušera smatra da i trudnice i dojilje mogu da se imunizuju.\nVakcinacija protiv korona virusa ne odlaže planiranje porodice, nakon revakcine dovoljno je sačekati sedam dana, a idelno je bar jedan mesec kako bi se stvorila antitela, rekao je Mitić, a preneo je portal Južne vesti.\nOn tvrdi i da parovi koji planiraju potomstvo, bilo prirodnim ili putem vantelesnog oplođenja, trebalo bi da se vakcinišu protiv kovida.\nEpidemiolog Vladan Šaponjić iz Instituta za javno zdravlje Srbije "Dr Milan Jovanović Batut" rekao je krajem marta da se nijedna od četiri vakcine koja se daje u Srbiji ne preporučuje trudnicama, prenela je agencija Fonet.\n"Ne preporučuje se trudnicama osim ako korist od vakcine apsolutno prevazilazi potencijalne štetne efekte, što znači da je rizik od infekcije kome je izložena toliki da vakcina mora da se primeni", rekao je Šaponjić.\nPočetkom godine, doktor Ivan Đikić, član Nemačke akademije nauka, koji je učestvovao u pripremama stručnih mera u borbi protiv epidemije u Nemačkoj rekao je za BBC na srpskom da nisu sve postojeće vakcine ispitivane na trudnicama, pa se ne može dati preporuka da je trudnice prime.\nOne to mogu da urade na sopstvenu odgovornost, rekao je tada Đikić.\nPogledajte video o tome zašto ne mogu da se porede vakcine protiv Kovida-19\nBritanski komitet za vakcinaciju preporučio je vakcine Fajzer i Moderna jer je na osnovu istraživanja u Americi u kojem je učestvovalo oko 90.000 trudnica, utvrđeno da ne predstavljaju rizik...Getty Images..Trudnicama bi trebalo da bude ponuđena vakcina protiv korona virusa onda kada se imunizuju...


Srbija uvozi povrće a selo joj propada! | Vestinet.rs\nPočetna AKTUELNO\tSrbija uvozi povrće a selo joj propada!\n– Gde god je moguće sarađujemo sa domaćim proizvođačima, pogotovo u kategoriji voća i povrća – tvrdi Olivera Ćirković, pi-ar menadžer „Univereksporta“.\n– Naravno, postoje kategorije gde je to nemoguće, kao kod tropskog voća, ali i tamo gde se pored domaće skuplje nudi i uvozna jeftinija roba, kao recimo za beli luk, pasulj…\nSavetnik za agroekonomiju Ekonomskog instituta u Beogradu Miladin Ševarlić kaže, za „Novosti“, da je više razloga za povećan uvoz povrća i voća.\n– Najpre, naša nedovoljna proizvodnja ranog povrća po cenama koje nisu konkurentne u odnosu na robu i cene, recimo iz Turske – ističe Ševarlić.\n– Drugo, razlike u nivou subvencija koje dobijaju poljoprivrednici u Srbiji, a koje su najniže u Evropi.\nZatim, kolateralna šteta zbog ekonomskih sankcija SAD i EU s jedne, i Rusije s druge strane, što se odrazilo na povećan uvoz visokosubvencionisane proizvodnje iz EU i Turske na naše potpuno liberalizovano tržište.


srbijasport.net - Vesti - Superliga Srbije - AEK zainteresovan za Krstičića\nPonedeljak, 18.02.2019 02:52\n12.10.2018 mojacrvenazvezda.net 703\nAtinski AEK je prethodne sezone u grčkom šampionatu nakon 24 godine uspeo da stigne do svoje 12 šampionske titule, a time i do plasmana u UEFA Ligu šampiona. Rukovodstvo kluba predvođeno sportskim direktorom Vladimirom Matijaševićem bilo je svesno da su klubu neophodna pojačanja kako bi ponovo u grčkom šampionatu konkurisali za najviši plasman, ali prevashodno da bi u UEFA Ligi šampiona bili konkurentni najboljim evropskim ekipama.\nJedna od prvih transfer želja atinskog kluba bio je veznjak Crvene zvezde i reprezentativac Srbije Nenad Krstičić. Nezvanično se saznaje da je AEK nudio obeštećenje od oko 2 miliona evra, ali do posla nije došlo jer je rukovodstvo našeg kluba odbilo da proda vrhunskog igrača, a i sam Krstičić je isticao da sa Zvezdom želi da nastupa u Ligi šampiona.\nKrstičić sa crveno-belima ima ugovor do leta 2019. godine, ali ima i otvorenu ponudu za produženje vernosti klubu barem na još godinu dana. Ukoliko do produžetka ugovora dođe teško je očekivati da će Krstičić promeniti sredinu barem do januara 2020. godine, a i u tom momentu sigurno ne bi mogao da promeni klupske boje bez obešteđenja manjeg od 3 miliona evropskih novčanica.\nNenad Krstičić je u redove Crvene zvezde stigao leta 2017. godine iz španskog Alavesa i do sada je u crveno-belom dresu zabeležio 52 nastupa, a bio je i strelac pet pogodaka.


Kon: U Beogradu došlo do eksponencijalnog rasta, ozbiljne restrikcije ako situacija bude toliko loša | 013 info\nFoNet\tSre, 28/10/2020 - 11:21\nEpidemiolog Gradskog zavoda za javno zdravlje i član Kriznog štaba Predrag Kon rekao je danas da se Srbija nalazi u usponu trećeg talasa i da je u Beogradu došlo do eksponencijalnog rasta, kao i da će morati da se uvode ozbiljne restrikcije ako situacija bude toliko loša, bez obzira na to da li će biti ekonomskih problema.\nGostujući u Jutarnjem programu RTS, Kon je rekao da se Srbija nalazi u usponu trećeg talasa, te da je u Beogradu došlo do eksponencijalnog rasta.\n"Ne možemo da očekujemo ni zaravnjenje ni usporavanje. Ovo se ubrzava i tek dobija svoj pravi zamah i snagu u Beogradu. Polako se pojavljuju i drugi gradovi i širi se po celoj Srbiji", naglasio je Kon.\nIstiče da je ograničavanje kretanja na poslednjem mestu.\n"Pre toga, treba obezbediti da se kontakti ne dešavaju i da se ono gde su mesta zaražavanja zabrane, direktno ili indirektno", naglasio je Kon dodajući da uvođenje bilo kakvih restriktivnih mera mora biti u skladu sa situacijom.\nZa sada je, kaže, najvažnije da građani znaju da, posebno u Beogradu, izbegavaju mesta koja su definisana kao mesta zaražavanja.\n"Da nose barijeru, masku, ne nosimo maske da bismo nekog maltretirali, već je to barijera za virus – štitimo i druge i sebe. Jedni drugima pomažemo. Nema trenutno pametnijeg načina da usporimo virus, sve drugo je restriktivno, udariće na ekonomiju i na niz drugih problema", naglasio je Kon.\nOn je ukazao da se ipak ispoljava neki sezonski karakter virusa, ali da ne može da se tvrdi da li će virus ostati trajno na ovim prostorima.\nKon je demantovao informacije da se ne radi praćenje kontakata zaraženih i naveo da niko ne vidi satiranje od posla čitave epidemiološke službe u Srbiji, da postoje četiri smene, da se radi neprekidno.\n"Sa svakim od 100 kontakata treba da se ispriča gde je bio. Priča o tome da se svi testiraju je nešto što nije sprovodivo. Testiraju se oni koji imaju simptome a da su kontakti. Da se ispituju svi kontakti, laboratorijski, bilo bi idealno, ali ne može da se očekuje da se ostvari", naglasio je Kon.


Rusi su toliko nadmoćni da više ni jedan američki trik ne prolazi - Zašto zapadne sankcije ne mogu ništa ruskoj vojnoj industriji? | WebTribune\nHome SPEKTAR Rusi su toliko nadmoćni da više ni jedan američki trik ne prolazi – Zašto zapadne sankcije ne mogu ništa ruskoj vojnoj industriji?\nOgraničenja koja su uvele zapadne države ni u kom pogledu nisu narušila pozicije Rusije na globalnom tržištu naoružanja i vojne tehnike. Kontinuirano i vrlo veliko zanimanje međunarodnih vojnih partnera, kada je u pitanju savremena, ruska, vojna tehnika, objašnjava se njenim izuzetnim karakteristikama, ali i razumnom cenom.\nBez obzira na to što brojne države trpe pritisak od pojedinih zapadnih zemalja da ne kupuju rusku vojnu tehniku, njihovo političko vodstvo ne mari previše za te pretnje.\nDirektor Federalne službe za međunarodnu vojno-tehničku saradnju Dmitrij Šugajev je u intervjuu za medijsku kuću RT rekao da se Rusija dobro adaptirala na režim zapadnih sankcija koje se tiču međunarodnog tržišta naoružanja i vojne opreme. Prema njegovim rečima, naručeni poslovi, koji se tiču isporuke naoružanja u 2019. godini, dostižu 55 milijardi američkih dolara, dok se na godišnjem nivou realizuje izvoz u visini od oko 15 milijardi američkih dolara.\n“Ukupna suma porudžbi u 2019. godini je dostigla cifru od 55 milijardi američkih dolara, što najbolje pokazuje da mi odlično pariramo sankcijama i uspešno poslujemo bez obzira na ograničavajuće okolnosti. Mi smo u međuvremenu pronašli nove mogućnosti za još bolju interakciju s našim partnerima. Zahvalni smo zemljama koje ne popuštaju pod različitim vrstama pritisaka”, rekao je Šugajev.\nKako je rekao direktor FSVTS-a, zapadne države koriste veoma prljave metode u borbi protiv konkurencije, pokušavajući da istisnu Rusiju s njenih tradicionalnih tržišta. Takođe, SAD i EU na sve načine pokušavaju da onemoguće razvoj vojno-tehničke saradnje između Rusije i ostalih zemalja, koje s Moskvom još nisu sklopile ozbiljnije kupoprodajne ugovore.\n“Mi se nalazimo na drugom mestu kada je u pitanju izvoz naoružanja i nemamo nameru nikome da ga prepustimo. Sve ugovore koje potpišemo ispunjavamo na vreme. Rusija je u svetskim razmerama poznata kao izuzetno ozbiljan partner, koji nudi kvalitetnu, pouzdanu i u borbenim uslovima proverenu tehniku, po razumnim cenama”, rekao je Šugajev.\nPre pet godina su države, koje su članice Severnoatlantskog saveza, jednostrano prekinule sve ugovorene poslove iz vojno-tehničke sfere koji su potpisani s Rusijom. Sve države članice ovog vojnog saveza su iz Rusije mogle da nabave samo rezervne delove za već nabavljenu tehniku, dok kupovina nove nije dolazila u obzir. Takođe, ovim državama je zabranjeno da svoje naoružanje prodaju Ruskoj Federaciji. U 2015. godini ove mere su dovele do jednostranog raskida ugovora između Francuske i Rusije oko prodaje dva univerzalna desantna broda klase “Mistral”.\nU samim Sjedinjenim Državama je doneseno nekoliko odluka kojima se zabranjuje kreditiranje, ulaganje kapitala i bilo kakva saradnja s vodećim kompanijama koje su sastavni deo ruskog vojno-industrijskog kompleksa. Pre dve godine je u SAD-u na snagu stupio zakon (CAATSA) koji se odnosi i na ostale zemlje koje na bilo koji način posluju s ruskim kompanijama ili iz Rusije nabavljaju savremeno naoružanje i vojnu opremu.\nPrema tom zakonu Sjedinjene Države mogu “neposlušnim” zemljama da uvedu različit spektar sankcija ukoliko se ogluše na njene izričite zahteve, gde se, u često jednosmernom pravcu, saopštava da je za Vašington apsolutno neprihvatljiva bilo kakva poslovna saradnja s Rusijom.\nU ovom trenutku se zakon CAATSA primenjuje protiv NR Kine koja se oglušila na ove američke zahteve i nastavila da u punom kapacitetu nabavlja savremenu vojnu tehniku iz Rusije. Sjedinjene Države su se takođe obrušile i na Tursku i Indiju, prema kojima je već primenjen ograničeni vid sankcija, jer su se oglušile o zahtev Vašingtona.\nMeđutim, ono što je po SAD-a apsolutno poražavajuće jeste to da se veliki broj zemalja tzv. Trećeg sveta potpuno ignorantski poneo prema ovom zakonu, koji je iz ćoška arogantne američke elite trebao da posluži kao dobro oprobana batina kojom će se tradicionalni ruski kupci prisiliti da odustanu od dalje saradnje s Moskvom.\nU razgovoru s novinarima RT-a vojni stručnjak i pukovnik u penziji Viktor Litovkin je konstatovao da zapadne sankcije nisu Rusiji nanele praktično nikakvu štetu u njenoj vojno-tehničkoj saradnji sa inostranim partnerima. Prema njegovim rečima, Rusija je dodatno učvrstila svoje pozicije u zemljama koje se smatraju njenim tradicionalnim partnerima poput Kine, Indije, Egipta, Alžira, Iraka, Vijetnama, a takođe je znatno proširila i svoju saradnju s Turskom.\n“Kada jedna država kupuje oružje, odluku gde će to oružje biti kupljeno donosi politički vrh. Stoga su države koje se ne nalaze u orbiti Vašingtona nastavile da kupuju naše oružje. Naravno da sankcije nisu dobre za Rusiju. Na primer, one otežavaju sklapanje velikih ugovora u dolarima, ali mi smo našli rešenje za taj problem, tako što smo ugovore s partnerima počeli da obračunavamo u nacionalnim valutama”, precizirao je Litovkin.\nPostoji opšte mišljenje da je S-400 najbolji PZO sistem na planeti\nDirektor Federalne službe za međunarodnu vojno-tehničku saradnju Dmitrij Šugajev je posebnu pažnju usmerio na neverovatan eksportni potencijal kakav u poslednje vreme beleži raketni PZO sistem velikog dometa S-400 “Trijumf”. Rusija je zaključila kapitalne ugovore oko prodaje ovog sistema s Kinom, Turskom i Indijom. Ovi ugovori su u ukupnom zbiru teški više od 10 milijardi američkih dolara.\nTrenutno Moskva realizuje potpisani ugovor s Turskom. Šugajev je rekao da se na obuci u Rusiji nalazi grupa turskih vojnika koji će koristiti ove sisteme. Direktor FSVTS-a je dopustio mogućnost zajedničke proizvodnje ovog sistema, uz ograđivanje da takva opcija još nije na dnevnom redu.\n“Turski partneri su uvereni da su kupili trenutno najbolji PZO sistem na svetu. Dovoljno je reći da njegove tehničko-taktičke karakteristike omogućuju borbu protiv svih tipova vazdušnih ciljeva, bez izuzetka. On obara aerodinamične ciljeve na daljinama do 400 km, a balističke do 60 km. Ruski sistem takođe može da obara ciljeve koji lete na svega pet metara visine, ali i da se bori protiv ciljeva koji imaju steltne karakteristike”, kategoričan je Šugajev.\nJedna od važnih prednosti S-400 je i njegov besprekoran rad u složenim vremenskim uslovima. Prema rečima direktora Federalne službe za međunarodnu vojno-tehničku saradnju, “Trijumf” je vrlo primenjiv i na terenu koji ima brdsko-planinski reljef. Njegova superiornost po najvažnijim kriterijumima je prepoznata i od strane brojnih zapadnih vojnih stručnjaka, navodi Šugajev.\nPritom prvi čovek FSVTS-a nije govorio o brojnim zemljama koje takođe žele da vide S-400 u svojim vojskama. Ipak, u domaćoj i stranoj štampi se često moglo pročitati da su u red za njegovo naručivanje stale države poput Saudijske Arabije, Katara, Irana, Iraka i Maroka.\nU razgovoru za RT direktor vojnog muzeja PZO i vojni stručnjak Jurij Knutov je rekao da po osnovnim tehničko-taktičkim sposobnostima ruski sistem nadilazi ostalu konkurenciju, ukljujučujući i američki sistem PZO Patriot. Izvozni potencijal S-400 je toliko veliki da se postavlja pitanje proizvodnih mogućnosti koncerna “Almaz-Antej” da napravi traženi broj sistema i svakome izađe u susret.\n“Ovaj kompleks je neophodan svim državama koje imaju veće teritorije i koje se baziraju na organizaciji ešalonskog sistema protivazdušne odbrane. S ovom činjenicom, popis potencijalnih kupaca može dostići brojku od 15-ak država kojima je S-400 preko potreban. Nije isključeno da će se potpisati dodatni ugovori s onim državama koje su već naručile naše sisteme protivazdušne odbrane”, predviđa Knutov.\nPouzdan i otvoren partner s kojim je zadovoljstvo sarađivati\nPrema informacijama iz FSVTS-a, oko 40 odsto ruskog izvoza naoružanja otpada na vazduhoplovne i protivazdušne sisteme. U ovom trenutku smo svedoci velikih poslovnih uspeha na relaciji Moskva-Ankara. Pored nabavke sistema S-400, Turci su pokazali veliko zanimanje za kupovinu lovaca 4++ generacije Su-35, pa čak i lovaca pete generacije Su-57.\nŠugajev je rekao da će Moskva definitivno proučiti zvaničnu ponudu Ankare kada je u pitanju kupovina savremenih borbenih aviona. Konkretno, Rusija je spremna da razgovara o prodaji lovaca Su-35. Kada je u pitanju moguća kupovina ruskog lovca pete generacije Su-57, direktor FSVTS-a je rekao da tu “nema žurbe”, napomenuvši da Turci rade na samostalnom projektu svog lovca pete generacije TF-X.\n“S obzirom na to da Turska ima vlastiti projekat razvoja aviona pete generacije, ovde su mogući različiti oblici saradnje. Štaviše, Turska pokazuje čvrstu nameru da razvije svoju vojnu industriju, posebno kada je u pitanju ovladavanje vrhunskom tehnologijom. Stoga, kada je u pitanju naša saradnja s Turskom, treba imati u vidu da se naše kolege neće ograničiti samo na kupovinu naoružanja”, pojasnio je Šugajev.\nDirektor FSVTS-a očekuje da će izvoz ruskog naoružanja na prostor Bliskog istoka u narednom razdoblju beležiti stabilan rast. U ovom trenutku samo s ovog prostora ruska vojna industrija ima naručene poslove teške 20 milijardi američkih dolara. Pored strateškog prodora u saradnji s Turskom, očekuje se proširenje vojno-tehničke saradnje sa Saudijskom Arabijom, Katarom i UAE.\nTakođe, Šugajev predviđa povećanje izvoza ruskog naoružanja u zemlje koje “drže do svoje nezavisnosti i kojima je nacionalni interes na prvom mestu”.\nOn je naglasio da Rusija prilikom svog poslovanja vodi računa da se sve odvija u okviru međunarodnog prava, tačnije da se u sferi vojno-tehničke saradnje deluje isključivo s vladama koje imaju puni legitimitet.\nVojni stručnjak Jurij Knutov je izjavio da Moskva predstavlja vrlo pouzdanog i otvorenog partnera za one države koje sprovode politiku diverzifikacije u nabavci naoružanja. Najbolji primer ovakve saradnje je Indija, koja u svojoj politici kupovine naoružanja ostvaruje ravnotežu u nabavci ruskog i američkog naoružanja.\n“Za mnoge države vojno-tehnička saradnja s Rusijom predstavlja alternativu koja obezbeđuje da one ne postanu zavisne od volje jedne države, u ovom slučaju SAD-a, koja je i dalje svetski lider u ukupnom izvozu naoružanja. Pored toga, Rusija, za razliku od SAD-a, nikada ne ispostavlja političke zahteve prema svojim partnerima. Rusija deluje isključivo na čist i transparentan način”, zaključio je Knutov.


► Terzić se vraća u FSS, pomirio se sa Karadžićem?\nKako piše taj list, pre toga, najverovatnije do kraja ovog meseca, Zvezdan Terzić, koji je od 2005. do 2008. obavljao dužnost predsednika FSS, mogao bi da bude imenovan i za prvog čoveka Zajednice super lige, jer aktuelno rukovodstvo FSS je u više navrata pokazalo da je nezadovoljno njenim radom.\nPrema pisanju Politike, aktuelni prvi čovek FSS Tomislav Karadžić i Terzić su izgladili odnose.\nOd 2008. godine, otkada je imenovan za predsednika FSS, Tomislav Karadžić je sarađivao sa mnogima. Ipak, najviše poverenja imao je u svoje najbliže saradnike: Ivana Ćurkovića, Bogoljuba Stepanovića, Dragoljuba Vukadinovića, Ratka Borovnicu, Gorana Jovića.\nGeneralni sekretar Zoran Laković je takođe najavio korenite promene i u svom sektoru, sve u cilju modernizacije Saveza i praćenja savremenih fudbalskih trendova.\nautor: VPS\tizvor: Politika/Novi magazin\ntomislav karadžić /


Selidbe u Novom Sadu - Selidbe Novi Sad Selidbe u Novom Sadu - Selidbe Novi Sad\nSelidbe Novi Sad » Selidbe u Novom Sadu\nSelidbe u Novom Sadu mogu biti komplikovane, jer je u pitanju grad koji iz dana u dan sve više raste, u kome nastaju nove zgrade i ulice, u koji se seli sve više ljudi.\nUkoliko ste i vi rešili da ostatak svog života provedete u Novom Sadu, a niste sigurni odakle da počnete sa organizacijom vaše selidbe, mi imamo jednu ideju – najpre pozovite naše brojeve telefona.\nNa taj način ćete sebe poštedeti svih muka, a dobićete vrhunsku uslugu selidbe koju nigde drugde nećete naći. Mi znamo šta je vama potrebno i znamo kako da to ostvarimo.\nNakon kontaktiranja, prvi sledeći korak je procena selidbe. Dolazimo na vašu adresu, da potpuno besplatno procenimo koliko će vas selidba koštati i koliko dana će trajati ceo proces. Budite uvereni da naša agencija daje najbolje ponude u gradu, raspitajte se i videćete da smo najpovoljniji. Nakon procene, kreće akcija.\nMi možemo da vas spakujemo, da sve vaše predmete zaštitimo od oštećenja u transportu, da ih utovarimo u transportno sredstvo, da ih prevezemo do željenog odredišta i da ih tamo istovarimo. Ukoliko su vam potrebne i neke posebne usluge, kao što su montaža i demontaža nameštaja, ili vam možda trebaju kartonske kutije, folije za zaštitu vaših predmeta, sve što vam treba možete da nađete na jednom mestu, sve imate kod nas. Naša agencija na teritoriji Novog Sada ima najviše zadovoljnih klijenata, tako da smo postali pravi eksperti za selidbe u Novom Sadu, ali i široj okolini. Svaka nova selidba za nas je nova preporuka o dobro urađenom poslu, pa proverite sa našim klijentima zašto su zadovoljni saradnjom sa našom agencijom.\nSve informacije možete dobiti ukoliko pozovete neki od naših kontakt telefona, a naše ljubazno osoblje će imati odgovor na sva pitanja, predloge, savete, sve što je potrebno da vaša selidba prođe što efikasnije. Svaki deo Novog Sada poznajemo detaljno, tako da se snalazimo odlično u svim ulicama, kvartovima, stambenim kompleksima. Raspolažemo potrebnom opremom da vas preselimo iz zgrade bez lifta ili u zgradu koja još uvek nema dobro urađen prilaz. Nijedan izazov za nas nije nerešiv, jer se trudimo uvek da pomeramo naše granice i da sve veći broj klijenata nama pokloni svoje poverenje. Selidbe u Novom Sadu nikada ranije nisu bile toliko brze, jednostavne i opuštene, jer sada smo mi tu za vas, da vas podržimo i da vam pomognemo.\nOčekujemo vas, jer verujemo da sami možete da procenite šta je dobro za vas, šta će vam olakšati život i učiniti vas srećnijima.


Za Pavlov osmeh - Glas Podrinja\nkmbn 2.502 ▲ 0,85%\nniis 550 ▼ -3,34%\n(6. februar 2020.)\nDEČAKU IZ ŠAPCA POTREBNA POMOĆ ZA LEČENjE U UKRAJINI\nPomoć i jedinstvo svih Šapčana ponovo je potrebna još jednom našem malom sugrađaninu. Osmogodišnji Pavle Pantelić treba da ode na lečenje u Ukrajinu, ali za to je potrebno dosta novca. Prijatelji porodice su se udružili i u grupu građana kako bi pomogli da se novac brže sakupi, a rezultat toga je humanitarni koncert koji će 8. februara biti organizovan u Šabačkom pozorištu.\n-Pavle ima problem sa govorom koji može da se leči tretmanom matičnim ćelijama u Kijevu. Tretman je za naše uslove veoma skup i zato smo se udružili da pokušamo da u što kraćem roku sakupimo novac. Dan u kome ništa ne učinite za nekoga je izgubljen dan, tako da pozivam sve građane da nam se pridruže na putu do Kijeva, apelovala je Milica Vasić, prijatelj porodice Pantelić i zahvalila Šabačkom pozorištu koje im je izašlo u susret i ustupilo prostor za ovu akciju.\nUkupna cena tretmana sa pratećim troškovima je oko 15.000 evra. Pavlov otac Bojan zahvalio je svima koji su se do sada odazvali i pomogli akciju i pozvao je sve koji mogu da u subotu dođu u Pozorište.\nProgram će izvesti mlada šabačka balerina Tara Cvetković sa malim balerinama iz škole „Asolute“ iz „Abraševića“. Gosti će biti deca iz Predškolske ustanove „Naše dete“, plesni studio „Iskrice“ i dečji ansambl „Abraševića“.\nKoncert počinje u 18.00 časova.\nSahranili smo vam dete, nemojte da dolazite\nIma neka kvaka u nama\nJurišnici na istorijsku istinu\nAko SNS osvoji dovoljno glasova, Šabac preuzima čovek koji je robijao\nŠAPČANI SAMI DA ODLUČE DA LI ĆE NA LOKALNE IZBORE\nPoslušali smo narod


- S Jasminom Mihajlović sam bila veoma bliska dok smo zajedno radile u produkciji emisije "Kuća od srca". Ja sam je preporučila vlasniku Žarku Laziću i on ju je angažovao nakon što sam doživela nesreću. Da sam znala da će se ovo dogoditi, ne bih preporučila Jasmini da radi u toj firmi - kazala je Sandra Denda za "Kurir".\nU pomenutom udesu je, podsetimo, poginula organizatorka Jasmina Mihajlović (47) iz Kovina, dok je vozač Zoran S. (31) iz Koceljeve teško povređen. Njih dvoje su u trenutku udesa išli da nabave materijal za kuću porodice kojoj su pomagali.\nI Sandra Denda je sa ekipom „Kuće od srca“ pre tri godine preživela saobraćajku u Kovinu. Takođe, u trenutku udesa ona je radila na izgradnji kuće porodice iz Kovina, a kako saznajemo, tu porodicu je upravo nastradala Jasmina prijavila za projekat, jer je želela da pomogne svojim siromašnim komšijama. Denda se posle te nesreće borila za život i pukom srećom je uspela da pobedi smrt.


CINS: Skoro dva miliona evra za male hidroelektrane povezane sa Nikolom Petrovićem - Naslovi.net\nTokom prošle godine 120 MHE proizvelo je i prodalo državi električnu energiju u vrednosti od oko 21,5 miliona evra, pokazuje izveštaj Elektroprivrede Srbije (EPS).\nMeđutim, u odnosu na 2019. godinu vodeći prodavci struje iz MHE beleže smanjenje prihoda. Kako je ranije za CINS izjavio jedan od investitora, za vreme vanrednog stanja njima nije isplaćivana puna cena jer je nastupila viša sila po ugovoru sa EPS-om.\nOstalih oko 16,9 miliona evra je isplaćeno za struju dobijenu iz oko stotinak elektrana.\nVećina MHE čije se vlasništvo dovodi u vezu sa Petrovićem pripada kompaniji Eco Energo Group.


Tanjug 27. januara 2022. 10:27\nBRISEL – Evropska unija i Kina mogu da nađu diplomatsko rešenje u sporu oko Litvanije, izjavio je danas potpredsednik Evropske komisije Valdis Dombrovskis, ubrzo nakon što su vlasti EU objavile da su pokrenule postupak u Svetskoj trgovinskoj organizaciji protiv trgovinske prakse Kine prema toj baltičkoj državi.\n„Svakako da može da postojati diplomatsko rešenje. Što se tiče EU, mi nastojimo da rešimo spor sporazumno, na dva paralelna koloseka“, rekao je Dombrovskis na konferenciji za novinare, prenosi Rojters.\nKina je snizila nivo diplomatskh odnosa sa Litvanijom nakon što je ta zemlja dozvolila otvaranje de fakto tajvanske ambasade u Vilnjusu. Kina smatra Tajvan delom svoje teriotrije.\nEvropska komisija, koja nadgleda trgovinsku politiku Evropske unije, navela je u saopštenju o pokretanju postupka pred STO da trgovinske mere Kine štete izvoznicima u Litvaniji i drugim članicma 27-članog bloka.\nOvim povodom se danas oglasilo i Ministarstvo spoljnih poslova Litvanije, koje je izrazilo nadu da će trgovinski spor sa Kinom biti rešen u konsultacijama između Pekinga i Brisela.\n„Litvanija se nada da će Kina pristati da učestvuje u konsultacijama sa EU i da će oni biti uspešni ne samo za prevazilaženje postojećih trgovinskih poremećaja, već i za obezbeđivanje dugoročno održivih rešenja“, navodi se u saopštenju ministarstva, koje citira Rojters.


beokon – HoloNet Serbia\nBeokon 2018: Predavanje o Star Wars kolekcionarstvu\n#Beokon2018 pic.twitter.com/6Smhq3KWjY — HoloNet Serbia (@HoloNetSerbia) October 20, 2018 Od 2. do 4. novembra ove godine u beogradskom Domu omladine se održava (4. ributovani) Beokon, konvencija globalne pop-kulture. Na ovom sjajnom skupu, koji je svakim svojim izdanjem sve veći i veći i koji dovodi fantastične goste iz inostranstva, svake godine uvek bude makar deo programa…\nX-Wing Original trilogy turnir na Beokonu!\nU sklopu ovogodišnjeg Beokona – koji se održava od 10. do 12. novembra u Domu omladine Beograda – biće održan i turnir u X-Wingu. Turnir, koji inače organizuje ekipa iz Grenadier Gamesa, će biti održan u nedelju 12.11. Broj takmičara je ograničen (maksimalno 16), a prijave traju do 08.11. Učešće po igraču je 400 RSD,…


Vesić: Akcija „Đaci vas mole, usporite pored škole” najuspešnija dečja akcija | Grad Beograd\nVesić: Akcija „Đaci vas mole, usporite pored škole” najuspešnija dečja akcija\nSvečanim uručenjem nastavnih sredstava direktorima 26 škola gradski menadžer Goran Vesić, ministar prosvete Mladen Šarčević i direktor JKP „Parking servis” Andija Čupković danas su u Osnovnoj školi „Vuk Karadžić” označili početak 11. ciklusa akcije „Đaci vas mole, usporite pored škole”.\nVesić je istakao da je za 11 godina 140.000 dece prošlo kroz ovu akciju.\nGradski menadžer je istakao da je akcija „Đaci vas mole, usporite pored škole” najuspešnija akcija kada su u pitanju deca.\n– Pored Beograda ona se organizuje i u drugim gradovima u Srbiji. Veoma je važno da deca na vreme uče osnove bezbednosti u saobraćaju jer na taj način smanjujemo saobraćajne nezgode u kojima učestvuju deca i taj broj je iz godine u godinu sve manji. Deca su najranjiviji deo populacije i zajedničkim radom Grada Beograda, Ministarstva prosvete i Ministarstva unutrašnjih poslova dajemo veliki doprinos njihovoj bezbednosti. Radimo takođe i na stvaranju zona usporenog saobraćaja ispred svih škola, one su uglavnom formirane i u njima se ne sme voziti brže od 30 kilometara na sat. Postavićemo i „treptače”, koji će vozačima davati znak da moraju da uspore u zoni škole – naglasio je gradski menadžer.\nMinistar prosvete Mladen Šarčević pohvalio je akciju i zahvalio inicijatorima i svim učesnicima na promociji bezbednosti dece u saobraćaju.\n– Ovo je dobar primer kako spojiti lepo i korisno jer se istovremeno obučavaju deca da budu bezbednija u saobraćaju, a i škole dobijaju potrebna sredstva u okviru jedne lepe akcije koja je u interesu celog društva – istakao je ministar Šarčević.


Dva poslednja Ronaldova gola donela su mu titulu rekordera evropskih prvenstava - Muški magazin - trendovi, fitness, lifestyle, saveti, devojke...\nDva poslednja Ronaldova gola donela su mu titulu rekordera evropskih prvenstava\nU poslednjem meču reprezentacija Portugala i Mađarske, Kristijano Ronaldo je oborio još jedan rekord, postajući vodeći golgeter svih vremena na UEFA European Championship takmičenjima...\nKako je vreme odmicalo, portugalski napadač postigao je dva gola u pobedi nad Mađarskom od 3-0, na Euro 2020 meču. U 87 minutu, Ronaldo je postigao svoj prvi pogodak iz penala, dok je kasnije iz blizine dao gol u nadoknadi vremena. 36 godina star fudbaler postigao je 11 golova u ovom takmičenju, dva više od bivšeg kapitena Francuske Mišela Platinija.\nSa ovim golovima, Ronaldo je sada na svega tri internacionalna gola od Ali Deaija, iranskog napadača koji drži internacionalni skor svih vremena sa 109. golova. Očekuje se da će Kristijano biti u prilici da dostigne skor Iranca na svim internacionalnim takmičenjima, pre kraja ovog Euro 2020 šampionata i stane ispred svih igrača u ukupnom skoru.\nKao dodatak pomenutom rekordu, Ronaldo je takođe oborio još jedan tokom istog meča protiv Mađarske, postajući prvi igrač koji je ikada igrao u pet različitih evropskih šampionata. Ronaldo će se za svoju reprezentaciju igrati i u sledeća dva meča u kojima će se Portugal sastati sa Nemačkom i Francuskom. Tokom svoje karijere i u poslednjih deset susreta, Ronaldo nije bio u mogućnosti da postigne golove protiv ovih timova.


Izvor: NoviMagazin.rs, 19.Avg.2019, 12:29 (ažurirano 02.Apr.2020.)\n"Premijerov let je prošao u skladu sa planom. Bilo nam je drago da budemo domaćini >> Pročitaj celu vest na sajtu NoviMagazin.rs << premijeru i gospođi Netanjahu na našem putu u Ukrajinu", saopštio je EL AL u odgovoru na vest o incidentu.\nU premijerovoj kancelariji je navedeno da je "bilo nerazumevanja koje je odmah otklonjeno".\nOni obično glasaju za lidera izraelske nacionalističke partije Izrael naš dom (Izrael bejtenu), bivšeg ministra odbrane Avigdora Libermana koji je rodom iz Moldavije.\nLiberman je kritikovao Netanjahua zbog odnosa prema situaciji u Gazi.\nNetanjahu će u okviru posete obići spomenik žrtvama Babinog Jara, podignut na mestu na kojem je aprila 1941. godine ubijeno više od 33.000 ukrajinskih Jevreja.\nJerusalim -- Supruga Benjamina Netanijahua bila je navodno gnevna jer je kapetan leta izraelske avio-kompanije EL AL za Ukrajinu nije pozdravio preko mikrofona...Ona je ustala sa svog sedišta i ljutito zatražila da uđe u pilotsku kabinu ali su je čuvari sprečili...Nakon toga se kapetan ponovo obratio...


"ULICE I TRGOVI GRADA NIŠA" - Od mahala i sokaka do velikih bulevara, od kasabe do centra južne Srbije\nPočetak/Kultura/„ULICE I TRGOVI GRADA NIŠA“ – Od mahala i sokaka do velikih bulevara, od kasabe do centra južne Srbije\n„ULICE I TRGOVI GRADA NIŠA“ – Od mahala i sokaka do velikih bulevara, od kasabe do centra južne Srbije\nU četvrtak, 11.4.2019. godine, od 18.00 do 19.00 časova u Regionalnom centru za profesionalni razvoj biće održano predstavljanje leksikona „ULICE I TRGOVI GRADA NIŠA“, čiji su autori Živojin Stanisavljević i Milan Dimitrijević.\n„Kako se Niš razvijao od mahala i sokaka do velikih bulevara, od kasabe do centra južne Srbije, predstavljeno je u knjizi „Ulice i trgovi grada Niša“. Popisali su 1.462 ulice u gradskim i prigradskim naseljima, opisali njihovu istoriju, kako su i kad menjale imena i po kome ili čemu se sada zovu“, kažu organizatori.\nSa urbanizacijom i niškim ulicama od turske kasabe do danas, posetioce će upoznati Milan Dimitrijević, jedan od autora knjige „ULICE I TRGOVI GRADA NIŠA“.\n"ULICE I TRGOVI GRADA NIŠA" Regionalnom centru za profesionalni razvoj\nUlice u Nišu dobile svoju knjigu


Ismijava federalne partnere – Dodik nastavlja rušiti BiH skrećući pažnju s problema u RS – Haber.ba\nIsmijava federalne partnere – Dodik nastavlja rušiti BiH skrećući pažnju s problema u RS\nMilorad Dodik ohrabren kooperativnošću federalnih partnera u ''šestorci'', nastavlja rušiti Bosnu i Hercegovinu, navode iz Stranke za BiH. Jučer je u Nevesinju izjavio ''da je Bosna i Hercegovina neodrživa i negativna zemlja''.\nIz Stranke za BiH navode kako je ovih dana u državnom parlamentu ”istestirao” servilnost svojih kolega iz Federacije u ekspresnom donošenju niza zakona štetnih po državu Bosnu i Hercegovinu i njene građane, a prije svega za protjerane i povratnike. Dodaju kako je neobjašnjiva i zabrinjavajuća šutnja stranaka ”šestorke” spram Dodikovih stavova.\nNaravno, Dodik pozivom na nestanak Bosne i Hercegovine želi skrenuti pažnju sa teških ekonomsko-socijalnih problema u manjem bh entitetu.\nStranka za Bosnu i Hercegovinu podsjeća i Dodika i ”šestorku” da budućnost Bosne i Hercegovine nije upitna i da ne zavisi od Milorada Dodika.\nBosna i Hercegovina je suverena međunarodno priznata država sa teritorijalnim integritetom i kontinuitetom. Bosna i Hercegovina je i održiva i pozitivna, ali su nažalost kvazipolitičke elite zaustavile njen put ka euroatlantskim integracijama, saopšteno je iz Stranke za BiH.\nTeme:federalni partneri, ismijavati, JMBG, Milorad Dodik, problemi u RS, rušiti BiH


Ursula von Der Leyen: AstraZeneca će isporučiti Evropi dodatnih devet miliona doza vakcine | Krupljani.BA\nPredsjednica Evropske komisije Ursula von Der Leyen kazala je danas da će do kraja marta AstraZeneca isporučiti dodatnih devet miliona doza vakcine protiv COVID-19 ili ukupno 40 miliona doza u Evropu.\nAstraZeneca će početi isporučivati vakcinu sedam dana ranije nego što je planirano. Kompanija će također proširiti svoje proizvodne kapacitete u Evropi – napisala je Ursula von Der Leyen na Twitteru.\nMeđutim 40 miliona doza samo je polovina očekivanih doza od britansko-švedske kompanije u istom razdoblju prije nego što je prošle sedmice najavila kašnjenja.\n– Korak prema vakcini – napisala je na Twitteru o popuštanju napetosti s kompanijom nakon nove ponude.\nVon der Leyen je vodila strateške razgovore sa sedam izvršnih direktora farmaceutskih kompanija s kojima je EU potpisala ugovore o vakcini protiv COVID-19 dok je EU pod velikim pritiskom zbog svoje strategije vakcinacije.\n– Pandemija je istaknula ograničenja proizvodnih kapaciteta – naglasila je izvršna čelnica EU u saopćenju nakon videokonferencije.\nU saopćenju za medije se navodi da je skup bio usmjeren na mjere tokom pandemije, nove varijante koronavirusa i proizvodnju vakcine.


Crna Gora slavi Dan nezavisnosti • RTK\nGlas Amerike, RTCG, Pobjeda\nCrna Gora u četvrtak slavi 14 godina od obnove nezavisnosti. Crnogorski predsjednik je u čestitki građanima rekao da je to dan kada je vraćeno državno i nacionalno dostojanstvo.\n"Crna Gora neće dozvoljavati da se Srbija, pod plaštom navodne ugroženosti interesa Srba u Crnoj Gori, miješa u unutrašnje stvari naše države", poručio je, u intervjuu Pobjedi, Srđan Darmanović, ministar vanjskih poslova.\nPrije četrnaest godina, 21. maja 2006. na referendumu 55 odsto crnogorskih građana izjasnilo sa obnovu nezavisnosti dok je 45 odsto glasalo za zajednicu sa Srbijom.\nOn je odao da u Crnoj Gori nije i nikada neće biti ugroženi narodi, pa, naravno, ni srpski, te da je "svaka druga tvrdnja neutemeljena i štetna za sve, osim za predizborne kalkulacije u našoj i susjednoj državi“.


Pobegao napadač koji je izvršio masakr na Tajlandu (video)\nM. K. 9. februara 2020. 06:06\nU razmeni vatre ranjena su dva specijalca. U međuvremenu, iz tržnog centra u gradu Nakon Račasima na Tajlandu evakuisani su svi posetioci.\nVlasti su zatvorile tržni centar Terminal 21 u Nakon Račasimi, dok pokušavaju da pronađu osumnjičenog. Vojnici i policajci ušli su u zgradu i bilo je izveštaja o novim pucnjavama.\nMinistar javnog zdravlja Anutin Čarnvirakul potvrdio je da je 16 ljudi poginulo na licu mesta, a još četvoro je umrlo kasnije u bolnici. Povređena je 31 osoba, od kojih je 10 u kritičnom stanju.


Rekonstruiše se: Ovo će biti nova turistička atrakcija Beograda\nM. K. 15. aprila 2018. 14:15\nPredsednik Skupštine grada Beograda Nikola Nikodijević ocenio je da je Kosančićev venac kulturno-istorijski centar Beograda,koji će biti rekonstruisan.\nOn je rekao da svi veliki gradovi u svetu imaju svoje kulturno-istorijske četvrti, a kod nas je to Kosančićev venac kao najkompaktnija celina.\nNikodijević je za TV Pink podsetio da je decenijama ovaj deo Beograda bio zapušten, zbog čega je doneta odluka da se rekonstruišu ne samo fasade i kaldrma već i čitava stara komunalna infrastruktura.\nNa privremenom izložbenom platou može da se vidi Kosančićev venac nekad i sad, a fasade će veoma brzo dobiti i dekorativnu rasvetu, najavio je Nikodijević.\nU nastavku rekonstrukcije biće izgrađena Gradska galerija, koja će gledati na reku. Bilo bi nepravedno ne pomenuti Narodnu biblioteku, koja je srušena u bombardovanju 6. aprila. To je najveće kulturno stradanje Beograda i Srbije jer je uništeno više od pet stotina hiljada svezaka i 1.424 ćirilična rukopisa između 12. i 17. veka, istakao je Nikodijević.\nIpak, naveo je on, želimo da oživimo taj prostor multimedijalnim sadržajima, kojim ćemo čuvati sećanje na Narodnu biblioteku.\nKosančićev venac će zasigurno biti omiljeno mesto Beograđana, ali i nova turistička atrakcija, smatra Nikodijević.\nIz dana u dan čitav savski amfiteatar dobija nov izgled, a prve dve zgrade se završavaju i verujem da će već u junu one dobiti i prve stanare. Uporedo sa tim grade se i drugi objekti, među kojima i tržni centar – rekao je Nikodijević.\nkosančićev venacturistička atrakcija


BIJELJINA: Džudisti ''Pantera'' šampionski :: Dešavanja u Bijeljini ::\n21. June 2021. / 00:55\nBIJELJINA: Džudisti ''Pantera'' šampionski\nZbog izuzetnog rezultata - deset šampionskih medalja u seniorskoj konkurenciji, 11 srebrnih i 13 bronzanih, osvojenih na prvenstvu Republike Srpske u džudou, koje je 3. oktobra održano u Laktašima, gradonačelnik Bijeljine Mićo Mićić organizovao je prijem za upravu i takmičare DžK „Panteri“.\nOgnjen Đuka, predsjednik džudo kluba „Panteri“, istakao je da su postignuti rezultati veoma bitni za klub, ali i za Bijeljinu.\n- Od Gradske uprave smo uvijek imali podršku koja nam je neophodna za rad, zbog toga su ostvareni uspjesi bitni kako za klub, tako i za Grad i potvrda su podrške lokalne zajednice. Takmičari su za Prvenstvo RS vršili pripreme na Gradskom stadionu, poštujući propisane mjere zaštite, tako da na kondiciju tima epidemiološka situacija nije bitno uticala, a to smo potvrdili generacijom koja je šampionska na nivou RS – istakao je Đuka.\nGradonačelnik Mićić zahvalio je „Panterima“ na brojnim medaljama koje su donijeli u Bijeljinu i tako dostojno predstavljali Grad na republičkom prvenstvu.\n- Zbog toga je Gradska uprava odlučila da njihov uspjeh nagradi iznosom od 3.000 KM, pored redovnog iznosa koji dobijaju iz budžeta za svoj rad – najavio je Mićić.\nOn je naglasio da su nedavni ulazak OK „Libera“ u Prvu ligu RS, kao i veliki rezultat „Pantera“, potvrda da Bijeljina s pravom nosi epitet Evropskog grada sporta.


Odalović: Saznanja o ubistvu Ivanovića ohrabruju\n► Odalović: Saznanja o ubistvu Ivanovića ohrabruju\nGeneralni sekretar Ministarstva spoljnih poslova i član radne grupe za zločine nad Srbima na Kosovu i Metohiji Veljko Odalović izjavio je danas da su saznanja o ubistvu lidera Građanske inicijative SDP Olivera Ivanovića, kolika god da su, ohrabrenje.\n"Ta saznanja koja imamo, kolika god da su, su nešto što ohrabruje", rekao je Odalović za Radio-televiziju Srbije (RTS), govoreći o izjavi predsednika Srbije Aleksandra Vučića da Srbija ima prva operativna saznanja o ubistvu Ivanovića i da je možda "na malenom tragu nečeg ozbiljnog".\nOdalović je dodao da će Srbija insistirati na rešenju ubistva Ivanovića i zbog njegove porodice i zbog manipulacija Prištine i pokušaja da kroz istragu koju kosovska strana vodi, podatke preokrene da idu "u pravcu koji im politički odgovara".\n"Priština zloupotrebljava ovo ubistvo i pokušavaju da preusmere tragove u pravcima koji njima odgovaraju", rekao je Odalović.\nOn je govorio i o Specijalnom sudu za zločine Oslobodilačke vojske Kosova (OVK) koji bi trebalo da počne da radi i kazao da se u Prištini stvara tenzija jer se čeka šta će biti u prvim optužnicima i " ko će to biti prvi na listi".\nGovoreći o podacima koje će radna grupa za zločine nad Srbima i nealbancima u sukobu na Kosovu predati Specijalnom sudu, on je rekao da su ti podaci u ozbiljnoj funkciji dokazivanja zločina OVK, jer je do detalja utvrđena komandna struktura OVK, napravljene direktne veze pojedinaca iz te strukture sa zločinima i utvrđeno da su 1998. i 1999. međunarodni predstavnici imali informacije o zločinima.\n"Slike koje su predstavnici međunarodnih misija pravili, predstavili smo i dokumente koji ukazuju da su oni i oko Žute kuće imali jasnu komunikaciju, prepoznali to mesto, kao mesto stradanja... dokaze za Đakovicu, za likvidaciju Albanaca... dokaze o zatvorima u kojima su bili zatvoreni naši ljudi koji su bili kidnapovan... Ima puno dokumenata", rekao je Odalović i dodao da je ta baza podataka za mnoge međunarodne zvaničnike "neprijatna".\nOdalović se osvrnuo i na to što je danas 19 godina stradanja žeteoca u Starom Grackom i rekao da je u tom slučaju bilo "strahovito mnogo dokaza", da je pronađeno i oružje, ali da nije bilo spremnosti da se taj slučaj reši i da će Srbija tražiti da se Specijalno tužilaštvo bavi i tim događajem.\n"Ovo ne sme ostati nerasvetljeni zločin, u periodu kada je već 50.000 mirovnjaka došlo na Kosovo i Metohiju", rekao je Odalović.\nveljko odalović /\nDirektor Kancelarije za Kosovo i Metohiju Marko Đurić rekao je da dokument u vezi sa istragom o ubistvu Olivera Ivanovića koji je predstavljen javnosti "ne samo da nije lažan", već...\nMinistar pravde Kosova Abeljard Tahiri izjavio je da je dokumentacija koju je pokazao predsednik Srbije Aleksandar Vučić u vezi sa istragom o ubistvu Olivera Ivanovića "lažna" i da on...\nKRIK: Istraga proširena na Zvonka Veselinovića i Milana Mihailovića\nIstraga za ubistvo Olivera Ivanovića proširena je prošle nedelje na još dve osobe, Zvonka Veselinovića i Milana Mihailovića, kojima se na teret stavljaju četiri krivična dela, prenosi...


Milioni za firmu brata Ane Brnabić bez tendera! | Društvo i ekonomija | Direktno\n24. 08. 2020. 06:45 27\nMilioni za firmu brata Ane Brnabić bez tendera!\nFirma Asseco, u kojoj je jedan od direktora brat premijerke Ane Brnabić, dobila je bez tendera više od 22 miliona dinara za posao dorade aplikacije koju su prvobitno i napravili.\nAgencija za osiguranje i finansiranje izvoza je kompaniji Asseco SEE bez tendera dodelila posao dorade aplikacije u vrednosti od čak 22.620.000 dinara.\nJedan od direktora srpskog ogranka ove firme je Igor Brnabić, premijerkin rođeni brat, koji je na to mesto imenovan u januaru 2016. godine. Asseco SEE prethodnih godina dobio je na desetine tendera u ministarstvima, institucijama i javnim preduzećima za poslove koji se tiču IT sektora.\nPregovarački postupak sproveo se bez javnog poziva, a naručilac je putem Portala javnih nabavki uputio poziv, kako je navedeno, "jedinom ponuđaču koji može da nabavku realizuje". S obzirom na to da je aplikacija koja se već koristi izradila upravo ova firma, "zakon govori" da je ne može dorađivati bilo koja druga IT firma.\nIako su nabavke bez tendera zakonski definisana stvar, ovo znači da će sve buduće poslove, koji takođe mogu koštati milione, sprovoditi upravo firma Brnabićkinog brata. Asseco je "isključivi i jedini nosilac svih prava intelektualne svojine na ovom programu", takođe je navedeno u ugovoru.\n- Asseco SEE ima višedecenijsko iskustvo u realizaciji ovakvih projekata u zemljama u regionu i širom Evrope i na osnovu toga kao i tržišne vrednosti samog posla pripremljena je finalna ponuda u skladu sa Zakonom o javnim nabavkama. Nakon dostavljene ponude, doneta je odluka od strane Agencije da se postupak obustavi - rekli su za Direktno.rs iz ove kompanije.\n- U skladu sa propisima Republike Srbije i opšte prihvaćenim principima zaštite prava intelektualne svojine, samo nosilac ovog prava ima ovlašćenje da menja autorsko delo. Ista prava imaju svi autori pa se stoga ne radi o bilo kojoj privilegiji kompanije Asseco SEE - kažu iz ove kompanije.\n- Ukoliko na tenderu kao izvođač pobedi Aseco SEE, čiji je direktor moj rođeni brat, ja treba o tome da obavestim Agenciju da bi ona uzela dokumentaciju na uvid i procenila nezavisno da li je taj posao namešten ili nije - kazala je svojevremeno Brnabić.\nAna Brnabić Milioni Aplikacija Igor Brnabić\n08. 05. 2021. 25\n"Da nije Vučića i Brnabić u Srbiji ne bi bilo puteva ni aviona"\n29. 04. 2021. 5\nVakcinisani građani dobijaju digitalne kovid sertifikate\n29. 04. 2021. 14


Konkurs za 23. Videomedeju - oradio.rs\nMeđunarodni video festival Videomedeja biće održan u periodu od 10. do 12. oktobra 2019. godine na tri različite lokacije u Novom Sadu. Svi ljubitelji video umetnosti će moći da uživaju u programskom delu festivala u Muzeju savremene umetnosti Vojvodine, Malom likovnom salonu i kafe galeriji Izba.\nKao i prethodnih godina, ovo udruženje traži nove umetničke video radove, kratke filmove, medijske instalacije, VR (Virtual Reality) radove, audio-vizuelne nastupe, url projekte i open source aplikacije.\nOva u potpunosti neprofitna manifestacija održava se svake godine u trajanju od nekoliko dana. Festival se sastoji od takmičarskog programa i različitih pratećih programa koji se, u zavisnosti od trenutne produkcije i koncepcije, dešavaju u Novom Sadu.\nPrijave su postavljene na sajtu i umetnici mogu lako da pošalju svoje umetničke radove direktno preko internet formulara. Više o uslovima prijavljivanja može se pronaći ovde. Konkurs je otvoren 1. aprila i trajaće do 15. juna 2019. godine.


RTCG - Radio Televizija Crne Gore - Nacionalni javni servis :: Kulturna galaksija :: Šest dana uz favorite svjetskih filmskih festivala\nPFF OD 3. DECEMBRA 30. 11. 2019. 21:06 >> 21:04 0\nPFF OD 3. DECEMBRA\nŠest dana uz favorite svjetskih filmskih festivala\nFestival počinje prikazivanjem albanskog kratkog filma "Kombi" koji je uvod u "Ćirće" - program Crne Gore, italijanske regije Pulja i Albanije u okviru koga će biti prikazana dva dugometražna i šest kratkih filmova.\nOtvaranje festivala rezervisano je za film "O beskonačnosti" Roja Andersona, koji je nagrađen Srebrnim lavom u Veneciji.\n"Među nagrađivanim filmovima koje ćemo prikazati a koji su privukli mnogo pažnje publike jesu ostvarenje Romana Polanskog "Optužujem" i film Fransoa Ozona "Milošću božjom" koji je u Berlinu nagrađen Srebrnim medvjedom", kazao je Martinović na pres konferenciji povodom početka festivala.\nFilmovi koje je Martinović posebno preporučio jesu i "Odvedi me na neko lijepo mjesto" koji je dobio Srce Sarajeva, "See factory", "Beautiful boy" koji se prikazuje na zatvaranju festivala, te film "Okrug", Girmura Hakonarsona.\nMartinović je kazao da je posebno ponosan na prikazivanje crnogorskog filma "Dohvati nebo", premijerno prikazanog na filmskom festivalu u Herceg Novom. Pažnji publike preporučuje i film "Slučaj Makavejev" čiji je autor Goran Radovanović.\n"Klaro je napravio izuzetnu karijeru, obilježila ga je saradnja sa dva reditelja – Kristoferom Boom i Lars von Trirom. Mi ćemo u okviru njegove retrospektive pogledati filmove "Nimfomanka" i "Melanholija" – za koju je Klaro dobio evropskog Oskara", kazao je Martinović.\nCrnogorskoj publici Klaro može biti poznat i kroz saradnju sa našom glumicom Marijanom Janković koja je svoju karijeru napravila u Dankoj. Njen kratki film "Maja" snimao je Klaro, a ostvarenje je dobilo nagradu Danske filmske akademije i pobijedio je na festivalu Tribeka u Njujorku, čiji je osnivač i direktor Robert de Niro. Film je prikazan na prošlogodišnjem PFF.\nSanja Vojinović ispred Sekretarijata za kulturu i sport Glavnog grada podsjetila je da je PFF u sklopu Deusa i da već četvrtu godinu za redom publika ima priliku da gleda sjajna evropska i svjetska ostvarenja. "Glavni grad prepoznaje ovaj kvalitet te ga stoga i podržava", kazala je Vojinović.\nMartinović je pozvao publiku da kao predfestivalsku aktivnost dođu na izložbu "70 godina crnogorske kinematografije", u 19h u CNP-u u ponedeljak, 2.decembra.\n"To je projekat na kome smo radili zajedno sa Momirom Matovićem i Filmskim centrom Crne Gore. Mnogi originalni eksponati predstaviće rad Lovćen filma, Filmskog studija Titograd i Zeta filma, kao i ostalih naših institucija", kazao je Martinović.


Glavna turska opoziciona partija traži poništenje svih rezultata izbora - Sputnjik Srbija\n22:41 20 Oktobar 2019\nGlavna turska opoziciona partija traži poništenje svih rezultata izbora\n15:28 08.05.2019 (osveženo 15:41 08.05.2019) Preuzmite kraći link\nGlavna turska opoziciona partija danas je zatražila od vrhovnog izbornog organa u zemlji da poništi sve izborne rezultate u 39 istanbulskih distrikta, kao i poslednjih predsedničkih i parlamentarnih izbora.\nErdogan: Istanbulske izbore pratili organizovan kriminal i korupcija\nTaj zahtev opoziciona partija podnela je nakon što je poništena njihova pobeda u borbi za gradonačelnika Istanbula i naloženo novo glasanje, prenela je agencija AP.\nPresuđujući u korist vladajuće Partije pravde i razvoja (AKP) predsednika Redžepa Tajipa Erdogana, Vrhovni turski izborni odbor je ove sedmice naložio ponavljanje glasanja održanog 31. marta, a na kojem je tesnu pobedu odneo opozicioni kandidat Ekrem Imamoglu.\nOdbor je svoju odluku zasnovao na činjenici da neki zvaničnici koji su nadgledali izbore za gradonačelnike nisu bili državni službenici, kao što nalaže zakon.\nKao odgovor na tu odluku, glavna opoziciona Republikanska narodna partija (CHP) podnela je zahtev za poništenje izbora u Istanbulu kao i rezultata prošlogodišnjih opštih izbora, navodeći kao argument da su i na tim izborima nadzor vršili oni koji nisu državni službenici, preneo je Tanjug.\nAKP je osvojila većinu u istanbulskim distriktima kao i na prošlogodišnjim opštim izborima, koji su Erdoganu omogućili novi mandat, podsetila je američka agencija.